25

LĪGUMS Nr. FM VID 2024/162/ERAF
“Mobilās lietotnes izveide, uzturēšana un attīstība”


	Rīgā,
	Dokumenta datums ir tā elektroniskās parakstīšanas datums


1. Puses
Valsts ieņēmumu dienests (turpmāk – Valsts ieņēmumu dienests vai saīsināti VID), kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektore Baiba Šmite-Roķe, no vienas puses un
SIA “Mobilly” (turpmāk – IZPILDĪTĀJS), vienotais reģ. Nr. 40003654405, kā vārdā saskaņā ar statūtiem rīkojas tās valdes priekšsēdētājs Valdis Bergs, no otras puses, turpmāk abi kopā saukti “Puses”, bet atsevišķi “Puse”, pamatojoties uz Valsts ieņēmumu dienesta rīkotā atklātā konkursa “Mobilās lietotnes izveide, uzturēšana un attīstība”, publiskā iepirkuma identifikācijas Nr. FM VID 2024/162/ERAF, rezultātiem, noslēdz šādu publiskā iepirkuma līgumu (turpmāk – Līgums):
2. Līguma priekšmets 
2.1. Saskaņā ar Līgumu un tā pielikumiem VID pēc nepieciešamības pasūta un IZPILDĪTĀJS apņemas veikt:
2.1.1. mobilās lietotnes (turpmāk - Lietotne) izstrādi Android un iOS platformās saskaņā ar tehnisko specifikāciju;
2.1.2. Lietotnes pilnveidošanu, tajā skaitā citus atbalsta pakalpojumus, kas ietver Lietotnes funkcionalitātes papildināšanu un izmaiņu realizāciju;
2.1.3. Lietotnes uzturēšanu, jaunināšanu un citus atbalsta pakalpojumus, kas ietver konsultācijas saskaņā ar Līguma 2.2.apakšpunktu un atbalstu Lietotnes darbināšanai (piemēram, problēmu novēršanai), administrēšanai un testēšanai neklātienē (tālrunis, elektroniskais pasts, atbildes sniegšana VID informācijas sistēmu izmaiņu pārvaldības sistēmā (turpmāk – ISIPS)) un klātienē Valsts ieņēmumu dienesta telpās;
2.1.4.  Lietotnes garantijas nodrošināšanu saskaņā ar Līguma 9.punktu;
2.1.5. OCR mākoņpakalpojuma nodrošināšanu.
2.2. IZPILDĪTĀJS sniedz konsultācijas, t.sk. citus atbalsta pakalpojumus, kā ietvaros IZPILDĪTĀJS:
2.2.1. konsultē jautājumos par optimālāko izmaiņu risinājumu (t.sk. tehniskajiem resursiem);
2.2.2. izvērtē un sniedz informāciju par ieviešamo izmaiņu ietekmi uz Lietotni un saistītajām informācijas sistēmām;
2.2.3. konsultē par iespējamiem risinājumiem, kas ļauj pievienot jaunu funkcionalitāti jau esošajai (konsultē par tehniski efektīvākajiem un VID finansiāli izdevīgākajiem tehniskā risinājuma variantiem);
2.2.4. izvērtē un sniedz informāciju par izmaiņu prognozējamo darbietilpību, detalizējot informāciju par izstrādājamiem risinājuma elementiem (funkcionālajām un dizaina sastāvdaļām), nepieciešamā rezultāta sasniegšanai plānojamiem pasākumiem un darbiem, to apjomu, iesaistāmo speciālistu plānojamo noslodzi katrā elementa izstrādē;
2.2.5. sniedz konsultācijas par lietotajām tehnoloģijām, to iespējām un pāreju uz jaunākām versijām vai citām tehnoloģijām;
2.2.6. sniedz konsultācijas Lietotnes lietošanas jautājumos, nepieciešamības gadījumā nodrošina apmācības;
2.2.7. sniedz konsultācijas Lietotnes elementu konfigurēšanas jautājumos;
2.2.8. nodrošina Lietotnes programmatūras izmaiņu apskates (prezentācijas un kvalifikācijas testēšanu);
2.2.9. piedalās sanāksmēs un dokumentē tās (nodrošina to protokolēšanu), veic izpēti;
2.2.10. konsultē Lietotnes ekspluatācijas neskaidrību un problēmu gadījumos, t.sk. datu apmaiņai ar citām VID informācijas sistēmām;
2.2.11. piedalās izstrādes pasākumu plānošanā un īstenošanā, t.sk. Līguma ietvaros izpildāmo darbu vadīšanā un koordinēšanā, uzlabojumu plānošanā, materiālu un protokolu gatavošanā un sanāksmēs;
2.2.12. sagatavo programmatūru atjaunotnes pakotnes un pavadošo dokumentāciju un Nodevumā iekļautās programmatūras testēšanas aprakstus un testpiemērus;
2.2.13. sagatavo lietotāja dokumentāciju iesniegšanai VID;
2.2.14. gatavo papildu informāciju pēc VID pieprasījuma;
2.2.15. nodrošina IZPILDĪTĀJA projekta pārvaldības vidi (turpmāk – IPPV) sadarbības nodrošināšanai ar ISIPS;
2.2.16. nodrošina vai sniedz atbalstu Lietotnes publicēšanai Google Play un Apple Store veikalos.
3. Pušu savstarpējie apliecinājumi
3.1. IZPILDĪTĀJS Līguma izpildē iesaistīs tikai augsti kvalificētus un attiecīgu pieredzi guvušus IZPILDĪTĀJA speciālistus. IZPILDĪTĀJS no savas puses apņemas izdarīt visu iespējamo un nepieciešamo, lai Līguma ietvaros veiktie darbi un sniegtie pakalpojumi tiktu izpildīti savlaicīgi, labā ticībā un visaugstākajā kvalitātē.
3.2. VID Līguma izpildes ietvaros nodrošinās IZPILDĪTĀJU ar visu Līguma sekmīgai un pilnvērtīgai izpildei nepieciešamo informāciju, organizatorisko atbalstu un pilnvarām.
3.3. IZPILDĪTĀJS apņemas Līguma izpildes nodrošināšanai sadarboties ar VID norādītajām trešajām personām.
3.4. IZPILDĪTĀJS apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
3.5. VID apņemas laikus informēt IZPILDĪTĀJU par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā.
4. Vispārējie nosacījumi
4.1. Puses vienojas, ka Līgums tiek uzskatīts par jumta līgumu, kurā tiek noteikti būtiskākie sadarbības principi un nosacījumi turpmākai Pušu sadarbībai Līguma izpildē. 
4.2. Katrs konkrētais darbu izpildes pasūtījums (darbu pakete) tiek veikts uz vienošanās pamata par izcenojumiem, kas norādīti Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cena”, Pusēm sastādot attiecīgu vienošanās protokolu. Vienošanās protokolus un to pielikumus paraksta abas Puses. Vienošanās protokola projektu par gabaldarbiem un iteratīvajiem darbiem IZPILDĪTĀJS iesniedz VID saskaņošanai 5 (piecu) darba dienu laikā no brīža, kad attiecīgajam reģistrētajam ziņojumam ISIPS ir norādīts statuss “Pasūtīta izstrāde” (vienošanās protokola projekta iesniegšanas termiņš var tikt pagarināts, ja ir objektīvs pamatojums), bet Vienošanās protokola projektu par laika darbiem –  5 (piecu) darba dienu laikā pēc Līguma 4.16. apakšpunktā minētās pilnvarotās personas vai VID koordinatora pieprasījuma. Saņemot no VID puses parakstītu vienošanās protokolu, IZPILDĪTĀJS ne vēlāk kā 5 (piecu) darba dienu laikā to paraksta vai iesniedz VID vienošanās protokola neparakstīšanas objektīvu pamatojumu. Par objektīvu pamatojumu nevar tikt uzskatīta IZPILDĪTĀJA speciālistu nepieejamība. Pēc parakstīšanas vienošanās protokols, kā arī ar to saistītie pielikumi tiek pievienoti Līgumam un kļūst par neatņemamu Līguma sastāvdaļu.
4.3. [bookmark: _Ref521374486]Katra pasūtījuma (darbu paketes) vienošanās protokolā un tā pielikumos tiek detalizēti noteikts izpildāmo darbu saturs, sagaidāmie un iesniedzamie rezultāti (turpmāk – Nodevumi), samaksas nosacījumi, kā arī citi konkrētam pasūtījumam specifiski nosacījumi. Noslēdzot vienošanās protokolu, kura ietvaros darbi tiek veikti saskaņā ar nostrādātā laika pasūtījumu izpildes kārtību, tajā var nenorādīt Nodevumus un laika periodu, kurā būs spēkā attiecīgais pasūtījums. Gadījumā, ja tiek slēgts vienošanās protokols, kurš tiek finansēts no ārvalstu finanšu instrumenta, vienošanās protokola preambulā norāda ārvalsts finanšu instrumenta projekta nosaukumu un numuru, kura ietvaros slēdz attiecīgo vienošanās protokolu.
4.4. Līguma pielikumi tiek numurēti ar trim skaitļiem, savstarpēji atdalītiem ar punktu – “X.Y.Z”. Ja pielikumi attiecas uz Līgumu kopumā, tad X ir 0 (nulle), Y ir vispārējā pielikuma numurs un Z ir pakārtotā pielikuma numurs. Ja pielikumi attiecas uz darbu paketi (pasūtījumu), tad X ir atšķirīgs numurs no 0 (nulle), Y ir attiecīgās darbu paketes (pasūtījuma) numurs, uz kuru attiecas dotais pielikums, un Z ir pielikuma numurs darba paketes ietvaros.
4.5. Darba rezultāti, kas dokumentē Lietotnes pilnveidošanas dzīves cikla attiecīgās fāzes var tikt izmantoti darba pakešu uzdevumu formulēšanā un, tādējādi, pēc šo dokumentu apstiprināšanas no VID puses, tie kļūst saistoši Pusēm.
4.6. Gadījumos, kad, konkrēto darbu uzsākot, ir iespējams noteikt un specificēt veicamo darbu apjomu un iesniedzamos rezultātus, Pusēm savstarpēji vienojoties, tiek piemērota Līguma 5.punktā noteiktā gabaldarba pasūtījuma izpildes kārtība, kas tiek noteikta attiecīgā vienošanās protokolā.
4.7. Gadījumos, kad pasūtāmā darba apjomu un rezultātus nav iespējams precīzi paredzēt un specificēt, Pusēm savstarpēji vienojoties, tiek piemērota Līguma 6.punktā noteiktā nostrādātā laika pasūtījuma izpildes kārtība, kas tiek noteikta attiecīgā vienošanās protokolā. 
4.8. Gadījumos, kad VID ir iespējams noteikt pasūtāmo darbu mērķi un rezultātus, Pusēm savstarpēji vienojoties, tiek piemērota Līguma 7.punktā noteiktā iteratīvo darbu pasūtījumu izpildes kārtība, kas tiek noteikta attiecīgā vienošanās protokolā.
4.9. IZPILDĪTĀJS ir atbildīgs par to, lai tā piesaistītie apakšuzņēmēji un to personāls ievēro visus Līguma 11.punktā iekļautos informācijas neizpaušanas nosacījumus. Tādējādi, ja IZPILDĪTĀJA piesaistītie apakšuzņēmēji vai to personāls pieļaus Līguma informācijas neizpaušanas nosacījumu pārkāpumus, VID būs tiesības pieprasīt no IZPILDĪTĀJA līgumsodu saskaņā ar Līguma 12.1.10.apakšpunkta noteikumiem.
4.10. [bookmark: _Hlk160184712]IZPILDĪTĀJS, nodrošina bezmaksas darbietilpības novērtējumu pēc eksperta metodes un IZPILDĪTĀJA bezmaksas konsultācijas VID darbiniekiem par darbietilpības novērtēšanai izmantotās metodes principiem un pielietojumu un jebkuru citu darbietilpības novērtēšanā izmantoto informāciju telefoniski vai e-pasta veidā, kā arī klātienes konsultāciju formā, saskaņā ar Līguma 4.16.apakšpunktā noteikto VID pilnvaroto personu pieprasījumu. VID ir tiesīgs nesaskaņot vienošanās protokolu, ja tam nav pievienots nepieciešamais darbietilpības novērtējums. Gadījumos, ja ir sniegts detalizēts darbietilpības izvērtējums, bet konkrētais darbs netiek pasūtīts, tas tiek klasificēts kā konsultācija un apmaksas apjoms tiek noteikts pēc savstarpējās vienošanās.
4.11. VID apmaksā Līguma 0.3.0.pielikuma vienošanās protokola “Līguma darba rezultātu nodošanas-pieņemšanas kārtība un akcepttestēšanas kārtība” 8.10.apakšpunktā noteiktajā pārskatā par faktiski veiktajiem darbiem norādīto IZPILDĪTĀJA speciālistu faktiski nostrādāto laiku, nepārsniedzot attiecīgajā vienošanās protokolā (Līguma 5.punktā noteiktajiem darbiem) vai darba plānā (Līguma 7.punktā noteiktajiem darbiem) norādīto vai Lietotnes VID informācijas sistēmu vadības padomē (turpmāk – SVP) (Līguma 6.punktā noteiktajiem darbiem) saskaņoto maksimālo darba apjomu cilvēkdienās. Ja faktiski veiktais darbu apjoms ir bijis mazāks kā saskaņotais maksimālais darba apjoms cilvēkdienās, tad VID apmaksā Līguma 0.3.0.pielikuma vienošanās protokola “Līguma darba rezultātu nodošanas-pieņemšanas kārtība un akcepttestēšanas kārtība” 8.10.apakšpunktā noteiktajā pārskatā par faktiski veiktajiem darbiem norādīto IZPILDĪTĀJA faktisko darbu apjomu cilvēkdienās. 
4.12. Problēmu ziņojumu un izmaiņu pieprasījumu pieteikšanas un risināšanas kārtība notiek saskaņā ar Līguma 0.1.0.pielikuma vienošanās protokola “Sadarbības kārtība” noteikumiem. Līguma 2.1. un 2.2.apakšpunktā noteiktie darbi IZPILDĪTĀJAM tiek pieteikti saskaņā ar Līguma 0.1.0.pielikuma vienošanās protokola “Sadarbības kārtība” noteikumiem. Darbi, kas ir noteikti Līguma 2.2.apakšpunktā, var tikt pieteikti arī elektroniski no e-pasta adreses ip_MobApp@vid.gov.lv, neizmantojot Līguma 0.1.0.pielikumā noteikto kārtību. Uz Līguma 2.2.apakšpunktā noteikto darbu pieteikumiem, kas ir elektroniski pieteikti no e‑pasta adreses ip_MobApp@vid.gov.lv, IZPILDĪTĀJAM ir jāreaģē, elektroniski nosūtot atbildi uz minēto attiecīgo e-pasta adresi, no kuras tika nosūtīts pieteikums, 3 (trīs) darba dienu laikā no pieteikuma nosūtīšanas dienas.
4.13. Ja atsevišķā pasūtījuma (darba paketes) izpildes laikā atklājas, ka tā izpilde nav iespējama, vai arī rezultāts var būt vienīgi negatīvs, IZPILDĪTĀJAM jāaptur darbu izpilde un par to jāziņo VID 2 (divu) darba dienu laikā uz Līguma 4.16.apakšpunktā norādīto e-pasta adresi, norādot darbu apturēšanas iemeslu. Pēc tam Puses vienojas par kārtību, kādā veidā tālāk veicams pasūtījums vai izbeidzams vienošanās protokols un izdarāmi norēķini par jau veikto darbu.
4.14. IZPILDĪTĀJA veiktie Lietotnes pilnveidošanas darbi un to rezultāts nedrīkst negatīvi ietekmēt Lietotnes veiktspējas rādītājus. Lietotnes veiktspējas rādītāji noteikti Līguma 0.10.0.pielikuma vienošanās protokola “Tehniskā specifikācija un IZPILDĪTĀJA tehniskais piedāvājums”  (21) punktā “Mobilās lietotnes veiktspēja”.
4.15. Lietotnes operatīvo pārvaldības jautājumu risināšanai, Lietotnes problēmu un izmaiņu pārvaldībai tiek izveidota SVP. Lietotnes SVP tiek izveidota uz VID iekšējā rīkojuma pamata, kas nosaka tās darbības principus un kompetenci. Minētais rīkojums un/vai tā grozījumi tiek izsniegti Līguma 4.16.apakšpunktā noteiktajai IZPILDĪTĀJA pilnvarotajai personai pēc tās pieprasījuma.
4.16. Puses nosaka un pilnvaro no Valsts ieņēmumu dienesta puses Klientu pašapkalpošanās informācijas sistēmu daļas sistēmanalītiķi Aleksandru Sokolovu, Informātikas pārvaldes Klientu pašapkalpošanās informācijas sistēmu daļas vadītāju Kasparu Locu un Informātikas pārvaldes Klientu pašapkalpošanās informācijas sistēmu daļas sistēmanalītiķi Elviju Āri  vai personu, kura viņus aizvieto, un no IZPILDĪTĀJA puses – Projektu vadītāju Ģirtu Čonku, izpildīt atbildīgo kontaktpersonu (turpmāk – pilnvarotās personas) funkcijas Līguma ietvaros. IZPILDĪTĀJA pilnvarotā persona atbilst Līguma 16.17. apakšunktā minētajām prasībām. Minētās pilnvarotās personas veic Līguma ietvaros izpildāmo darbu koordināciju savas kompetences ietvaros. Visi ziņojumi VID pilnvarotajām personām tiek sūtīti uz e-pasta adresi ip_MobApp@vid.gov.lv un IZPILDĪTĀJA pilnvarotajām personām tiek sūtīti uz e-pasta adresi girts.conka@mobilly.lv.
4.17. Nodošanas – pieņemšanas aktus:
4.17.1. VID pilnvaro parakstīt:
4.17.1.1. par nostrādātā laika darbiem – Lietotnes SVP priekšsēdētāju vai Lietotnes SVP priekšsēdētāja vietnieku; 
4.17.1.2. par gabaldarbiem un iteratīvo darbu pasūtījumiem no Valsts ieņēmumu dienesta puses Klientu pašapkalpošanās informācijas sistēmu daļas vadītāju Kasparu Locu vai Informātikas pārvaldes Klientu pašapkalpošanās informācijas sistēmu daļas vadītāja vietnieku Elmāru Krišjāni (e-pasts: ip_MobApp@vid.gov.lv). Atsevišķos vienošanās protokolos, kas tiek slēgti par gabaldarba izpildi vai iteratīvo darbu izpildi, var tikt noteikta cita konkrēta persona;
4.17.2. var parakstīt IZPILDĪTĀJA pilnvarota persona: Ģirts Čonka. Pilnvarotā persona atbilst Līguma 16.17. apakšunktā minētajām prasībām. 
4.18. Nodevumu pieņemšanas kārtība, veicamie pasākumi un izskatīšanas termiņi ir noteikti Līguma 0.3.0.pielikuma vienošanās protokolā “Līguma darba rezultātu nodošanas – pieņemšanas kārtība un akcepttestēšanas kārtība”. 
4.19. Nodevumu trūkumi, kas ir radušies IZPILDĪTĀJA darbības dēļ, tiek novērsti par IZPILDĪTĀJA līdzekļiem.
4.20. Ja Valsts ieņēmumu dienesta darbības vai bezdarbības dēļ darbu pieņemšana aizkavējas un tas ietekmē citu darba pakešu izpildi, tad Puses var vienoties par saistīto darba pakešu izpildes nosacījumu maiņu, veicot grozījumus attiecīgajā vienošanās protokolā un/vai darba plānā. 
4.21. [bookmark: jaturpina1]IZPILDĪTĀJS nodrošina Lietotnes izstrādes, uzturēšanas un pilnveidošanas kvalitāti un pārvaldību IZPILDĪTĀJA pusē atbilstoši Līguma 0.2.0.pielikuma vienošanās protokolam “Lietotnes izstrādes, uzturēšanas un pilnveidošanas kvalitātes un pārvaldības tehniskās prasības”. VID ir tiesības par saviem līdzekļiem piesaistīt kvalificētu trešo pusi IZPILDĪTĀJA kvalitātes uzraudzībai.
4.22. Izpildot Līguma ietvaros pasūtītos darbus, visa komunikācija ar VID jānodrošina latviešu valodā atbilstoši Līguma 0.10.0.pielikuma vienošanās protokolā “Tehniskā specifikācija un IZPILDĪTĀJA tehniskais piedāvājums” noteiktajām prasībām (nepieciešamības gadījumā IZPILDĪTĀJAM par saviem līdzekļiem ir jānodrošina tulkojums).
4.23. Lietotnes izstrādes, uzturēšanas un pilnveidošanas laikā VID ir tiesīgs bez papildu maksas prasīt IZPILDĪTĀJAM jebkādu informāciju saistībā ar Lietotnes izstrādes, uzturēšanas un pilnveidošanas kvalitātes nodrošināšanu.
4.24. IZPILDĪTĀJAM ir pienākums dokumentēt visas izmaiņas Lietotnes programmatūrā, atbilstoši Līguma 10.9.apakšpunkta noteikumiem, ja attiecīgajā vienošanās protokolā nav noteikts citādāk.
4.25. IZPILDĪTĀJAM pēc VID pieprasījuma jāiesniedz pilns Lietotnes Nodevums – programmatūras aktuālā versija, kas ietver programmatūras pirmkodus, izpildkodus, instalācijas pakotni un aktuālo dokumentāciju, kas ietver vismaz instalēšanas instrukcijas, administratoru un lietotāju rokasgrāmatas, programmatūras versijas aprakstu, programmatūras prasību specifikācijas, programmatūras projektējuma aprakstus (ieskaitot datubāzu projektējuma aprakstu, datubāzes modeli un struktūras aprakstu MS Excel tabulu formātā) un testēšanas dokumentāciju. Pilna Lietotnes Nodevuma iesniegšanas pieprasījums tiek noformēts kā atsevišķs Pušu vienošanās protokols. 
4.26. IZPILDĪTĀJS nodrošina, ka Līguma gabaldarbu izstrādē, iteratīvo darbu izstrādē un nostrādātā laika darbu veikšanā piedalīsies Līguma 0.6.0.pielikumā noteiktajām minimālajām prasībām un Līguma 16.17.apakšpunktā noteiktajām prasībām atbilstoši speciālisti. Nepieciešamības gadījumā IZPILDĪTĀJS saskaņā ar Publisko iepirkumu likuma (turpmāk - PIL) 62.pantu ir tiesīgs nomainīt Līguma 0.6.0.pielikumā sākotnēji norādītos speciālistus ar citiem, kuri atbilst minētajām prasībām un kuri atbilst Līguma 16.17.apakšpunktā noteiktajām prasībām, kā arī piesaistīt Līguma gabaldarbu izstrādē, iteratīvo darbu izstrādē un nostrādātā laika darbu veikšanā papildu speciālistus, bet tiem ir jāatbilst Līguma 16.17.apakšpunktā noteiktajām prasībām, to rakstiski saskaņojot ar VID Informātikas pārvaldes direktoru vai VID Informātikas pārvaldes direktora vietnieku, vai personu, kura viņus aizvieto. IZPILDĪTĀJS, rakstiski saskaņojot speciālistu nomaiņu un papildus speciālista piesaisti, norāda piedāvātā speciālista vārdu, uzvārdu, personas kodu un esošo vai prognozējamo darba tiesisko attiecību veidu, kā arī iesniedz VID attiecīgā speciālista personīgo apliecinājumu, ka tas piekrīt fizisko personu datu apstrādei ar mērķi, lai VID varētu pārliecināties par piedāvātā speciālista atbilstību Līguma prasībām, tajā skaitā nosūtīt informāciju par piedāvāto speciālistu pārbaudei Satversmes aizsardzības birojam. Pārbaudot IZPILDĪTĀJA piedāvātā speciālista atbilstību, VID rīkojas atbilstoši Latvijas Republikā spēkā esošajiem normatīvajiem aktiem par minimālajām kiberdrošības prasībām. Atbilstoši Ministru kabineta 2021. gada 6. jūlija noteikumu Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – MK noteikumi Nr.508) 16.punktam, pirms speciālista nomaiņas vai papildu speciālista piesaistes saskaņošanas informāciju par speciālistu VID nosūta pārbaudei Satversmes aizsardzības birojam. Gadījumā, ja par IZPILDĪTĀJA piedāvāto speciālistu tiek saņemts negatīvs atzinums no kompetentajām drošības iestādēm vai, ja IZPILDĪTĀJA piedāvātais speciālists neatbilst Ministru kabineta noteikumiem par minimālajām kiberdrošības prasībām[footnoteRef:2] speciālista nomaiņa un papildu speciālista piesaiste netiek saskaņota. Speciālistu nomaiņas un papildu speciālistu piesaistes gadījumā nav nepieciešams veikt grozījumus Līguma 0.6.0.pielikumā. Papildus piesaistītie speciālisti, kas neatbilst Līguma 0.6.0.pielikumā noteiktajām minimālajām prasībām vai pilda lomu, kas nav paredzēta Līguma 0.6.0.pielikumā, Līguma ietvaros veic darbus tikai Līguma 0.6.0.pielikumā sākotnēji norādīto vai Līguma 4.26.apakšpunktā noteiktajā kārtībā nomainīto speciālistu vadībā. IZPILDĪTĀJS nodrošina, ka darbu pasūtījumu izpildē atbilstoši paredzētajām lomām piedalīsies Līguma 0.6.0 pielikumā sākotnēji norādītie vai šajā apakšpunktā noteiktajā kārtībā nomainītie speciālisti un viņu līdzdalības apmērs darbu izpildē nebūs mazāks kā 30 % (trīsdesmit procenti) no kopējā darbu pasūtījuma izpildei nepieciešamā laika. Šajā apakšpunktā minētie nosacījumi attiecas arī uz Līguma 4.16. un 4.17.2. apakšpunktā noteikto IZPILDĪTĀJA pilnvaroto personu un Līguma 0.1.0. pielikuma 3.3.apakšpunktā noteiktajām IZPILDĪTĀJA kontaktpersonām.  [2:  Ministru kabineta noteikumi, kas tiks izdoti pamatojoties uz Nacionālās kiberdrošības likuma 9. panta ceturto daļu, 12. panta trešo daļu, 24. panta otro daļu, 25. panta pirmo daļu, 26. pantu, 28. panta otro daļu, 29. pantu, 33. pantu, 34. panta pirmo, septīto un desmito daļu, 36. panta pirmo daļu, 42. panta trešo daļu, 43. panta otro daļu un 44. panta otro daļu, Nacionālās drošības likuma 22.2 panta sesto daļu, Elektronisko sakaru likuma 8. panta pirmo un otro daļu un Valsts informācijas sistēmu likuma 16. pantu] 

4.27. IZPILDĪTĀJS ir tiesīgs bez saskaņojuma, rakstveidā par to informējot VID, atstatīt speciālistus no Līguma izpildes. Atstatot no Līguma izpildes Līguma 0.6.0.pielikumā sākotnēji norādītos vai Līguma 4.26.apakšpunktā noteiktajā kārtībā nomainītos speciālistus, IZPILDĪTĀJS nodrošina Līguma 0.6.0.pielikumā noteikto minimālo obligāti nodrošināmo speciālistu komandas skaitlisko sastāvu sadalījumā pa lomām.
4.28. VID ir tiesīgs vismaz 3 (trīs) darba dienas iepriekš pieprasīt Līguma 0.6.0 pielikumā norādīto IZPILDĪTĀJA speciālistu ar noteiktām zināšanām dalību konkrētu jautājumu par Lietotnes izstrādi, pilnveidošanu un uzturēšanu risināšanā.
4.29. VID ir tiesības rakstveidā un motivēti pieprasīt IZPILDĪTĀJA piesaistīto speciālistu nomaiņu, ja VID neapmierina to kvalifikācija, darba produktivitāte, darba kvalitāte vai citi apstākļi.
4.30. Saskaņā ar Ministru kabineta noteikumiem par minimālajām kiberdrošības prasībām Līgumā ietverto drošības prasību izpildi uzrauga VID Informācijas sistēmu drošības pārvaldības daļas informācijas drošības vadītājs vai persona, kura viņu aizvieto. 
4.31. VID ir tiesības:
4.31.1. dot IZPILDĪTĀJAM saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
4.31.2. pieprasīt un saņemt no IZPILDĪTĀJA informāciju un paskaidrojumus par Līguma izpildes gaitu un citiem Līguma izpildes jautājumiem;
4.31.3. bez kompensāciju vai zaudējumu atlīdzības izmaksas apturēt Līguma un/vai Līguma ietvaros noslēgto vienošanās protokolu izpildi ārējos normatīvajos aktos vai Ministru kabineta 2016.gada 20.septembra instrukcijā Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” (turpmāk – Instrukcija) noteiktajos gadījumos, ja Līguma ietvaros ir slēgti viens vai vairāki vienošanās protokoli, kuru izpildi pilnībā vai daļēji finansē Eiropas Savienības struktūrfondi, Kohēzijas fonds, Eiropas Ekonomikas zonas finanšu instruments, Eiropas kaimiņattiecību instruments, Norvēģijas finanšu instruments, Latvijas un Šveices sadarbības programma vai Iekšējās drošības fonds un Patvēruma, migrācijas un integrācijas fonds, kā arī citi ārvalstu finanšu instrumenti (turpmāk – ārvalstu finanšu instrumenti);
4.31.4. bez kompensāciju vai zaudējumu atlīdzības izmaksas apturēt un atlikt attiecīgos Līgumā paredzētos maksājumus ārējos normatīvajos aktos vai Instrukcijā noteiktajos gadījumos, ja Līguma ietvaros ir slēgti viens vai vairāki vienošanās protokoli, kuri tiek finansēti no ārvalstu finanšu instrumentiem;
4.31.5. aizstāt VID kā līdzēju ar citu iestādi, ja VID kā iestādi reorganizē vai mainās tā kompetence.
4.32. Gadījumā, ja Līguma ietvaros tiek slēgts vienošanās protokols, kas tiek finansēts no ārvalstu finanšu instrumenta, lai novērstu neatbilstoši veiktu izmaksu risku ārvalstu finanšu instrumenta finansētā projektā, VID ir pienākums apturēt attiecīgā vienošanās protokola izpildi uz laiku šādos gadījumos:
4.32.1. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to VID var tikt samazināts vai atsaukts ārvalstu finanšu instrumenta finansējums, ko VID bija paredzējis izmantot attiecīgo Līgumā paredzēto maksājuma saistību segšanai;
4.32.2. saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.
4.33. Līguma 4.31.3. un 4.32.apakšpunktā minētais Līguma izpildes apturēšanas laiks nedrīkst pārsniegt Līguma 13.2.1.apakšpunktā noteikto termiņu.
4.34. IZPILDĪTĀJAM ir pienākums:
4.34.1. saskaņot ar VID Līgumā minētos jautājumus, kas saistīti ar Līguma izpildi;
4.34.2. laikus informēt VID par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā, kā arī par Līgumā minētiem apstākļiem un notikumiem, kuru dēļ var tikt ietekmēta Līguma precīza un pilnīga izpilde vai tā izpilde noteiktajā laikā.
4.35. Ja kāda no Pusēm uzskata, ka kāds no Līgumā noteiktā termiņa kavējumiem ir radies otras Puses vai trešās personas darbības vai bezdarbības dēļ, vai no apstākļiem, kurus Puse nevarēja ne paredzēt, ne ietekmēt vai novēst (piemēram, sakaru līdzekļu, nodrošinošo tehnisko iekārtu un programmatūras darbības traucējumu dēļ), Puse, kurai kavējums radies, ir tiesīga lūgt šī termiņa pagarinājumu, ja tā var pierādīt, ka otras Puses vai trešās personas rīcība vai notikums ir izraisījusi šo kavējumu. Par termiņa pagarinājumu Puses Līguma 4.16.apakšpunktā minētā pilnvarotā persona, kura lūdz pagarinājumu, nosūta otras Puses pilnvarotajai personai pamatotu lūgumu ne vēlāk kā 5 (piecas) darba dienas pirms darbu izpildes termiņa. Otra Puse izvērtē šajā apakšpunktā minēto lūgumu un gadījumā, ja tā piekrīt, ka termiņa kavējums ir radies tās vai trešās personas vai notikuma dēļ, tā piekrīt pagarināt šo termiņu par atbilstošu laika periodu. Ja šādi kavētais termiņš ir vienošanās protokolā noteiktais izpildes termiņš, tad Puses noformē izpildes termiņa pagarinājumu kā grozījumus attiecīgajā vienošanās protokolā. Šādā gadījumā ir pieļaujams, ka šāds grozījumu protokols tiek faktiski abpusēji parakstīts jau pēc datuma, kurā ir nolikts darbu izpildes termiņš.
4.36. VID Līguma darbības laikā ir tiesīgs mainīt ISIPS un/vai sadarbības procesa kārtību, kas noteikta Līguma 0.1.0.pielikuma vienošanās protokolā “Sadarbības kārtība”, un apjomu, kas tiek apstrādāts izmantojot ISIPS, attiecīgi grozot Līguma 0.1.0.pielikuma vienošanās protokolu “Sadarbības kārtība” un brīdinot par to IZPILDĪTĀJU vismaz 60 (sešdesmit) dienas iepriekš. ISIPS maiņas gadījumā IZPILDĪTĀJAM par saviem līdzekļiem jānodrošina sasaiste starp VID ISIPS un IZPILDĪTĀJA IPPV vai citu uzskaites sistēmu, lai tiktu nodrošināta Līguma 0.1.0.pielikuma vienošanās protokolā “Sadarbības kārtība” noteiktā sadarbības kārtība.
4.37. Gadījumā, ja Līguma ietvaros tiek slēgts vienošanās protokols, kas tiek finansēts no ārvalstu finanšu instrumenta, Puses ir tiesīgas pagarināt attiecīgā vienošanās protokola izpildes termiņu šādos gadījumos:
4.37.1. ja attiecīgā vienošanās protokola izpildes termiņa pagarināšanas nepieciešamība ir radusies no VID atkarīgu apstākļu dēļ, kā arī, ja attiecīgā vienošanās protokola izpildes kavējums ir radies saistībā ar cita VID noslēgta līguma vai vienošanās protokola izpildes kavējumu vai pārkāpumu;
4.37.2. ir pārtraukta vai kavēta VID īstenota ārvalstu finanšu instrumenta finansēta projekta ieviešana, kura ietvaros noslēgts attiecīgais vienošanās protokols;
4.37.3. ir pārtraukta vai kavēta citas iestādes īstenota ārvalstu finanšu instrumenta finansēta projekta ieviešana, un tas ir saistīts ar attiecīgā vienošanās protokola izpildi;
4.37.4. ja izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs no IZPILDĪTĀJA gribas neatkarīgs iemesls, kuru IZPILDĪTĀJS iepriekš nevarēja paredzēt un novērst.
4.38. Līguma 4.37.apakšpunktā minētajos gadījumos vienošanās protokola izpildes termiņš nevar tikt pagarināts, ja tas pārsniedz attiecīgā ārvalstu finanšu instrumenta finansētā projekta termiņu. Šādā gadījumā VID ir pienākums veikt samaksu par IZPILDĪTĀJA faktiski izpildītajiem un no VID puses pieņemtajiem darbiem, par to izdarot attiecīgus vienošanās protokola grozījumus.
4.39. Gadījumos, ja Līguma ietvaros tiek slēgts vienošanās protokols, kas tiek finansēts no ārvalstu finanšu instrumenta, pēc attiecīgā darbu nodošanas – pieņemšanas akta abpusējas parakstīšanas, bet ne vēlāk kā kopā ar attiecīgo rēķinu, IZPILDĪTĀJS iesniedz VID kredītiestādes vai apdrošināšanas sabiedrības IZPILDĪTĀJA garantijas laika saistību izpildes galvojuma (turpmāk – galvojums) oriģinālu, atbilstoši Līguma 0.9.0.pielikumā ietvertajai formai. Galvojumu var iesniegt arī citā formā, tomēr tajā  obligāti norāda šādu informāciju:  Līguma numurs, informācija par IZPILDĪTĀJU (nosaukums, uzņēmuma uzņēmējdarbības forma, vienotais reģistrācijas numurs, juridiskā adrese), informācija par kredītiestādi vai apdrošināšanas sabiedrību (nosaukums, reģistrācijas vieta, vienotais reģistrācijas numurs, juridiskā adrese), saistības, par kurām tiek dots galvojums, galvojuma summa un galvojuma spēkā esamības sākuma un beigu datums, kā arī Pušu tiesības un pienākumi, tajā skaitā prasījumu saņemšanas noteikumi galvojuma saistību termiņa ietvaros, ievērojot Līguma 0.9.0.pielikumā ietvertos nosacījumus. Galvojuma termiņš ir nosakāms tāds pats kā attiecīgā Nodevuma garantijas termiņš, kas tiek noteikts saskaņā ar Līguma 9.1.apakšpunktu. Galvojuma summa ir nosakāma 10 % (desmit procentu) apmērā no attiecīgā vienošanās protokola kopējās izmaksu summas bez pievienotās vērtības nodokļa (turpmāk – PVN). VID ir tiesības pieprasīt Līguma ietvaros aprēķinātos līgumsodus par IZPILDĪTĀJA garantijas saistību neizpildi (garantijas ietvaros pieteikto problēmu ziņojumu reakcijas laika, bojājumu novēršanas laika kavējumiem) no attiecīgā galvojuma sniedzēja. VID tāpat ir tiesības pieprasīt no attiecīgā galvojuma sniedzēja, pamatojoties uz Līguma 12.1.4. un/vai 12.1.8.apakšpunktu aprēķināto līgumsodu summas par IZPILDĪTĀJA pieļautajiem Līguma saistību pārkāpumiem, ja Līguma 12.1.4. un/vai 12.1.8.apakšpunktā noteiktās līgumsodu pieprasīšanas tiesības ir radušās saistībā ar IZPILDĪTĀJA pārkāpumiem, kas tieši saistīti ar attiecīgā vienošanās protokola darbu Nodevumu, par kuru ir izsniegts galvojums. VID neapmaksā attiecīgo rēķinu, kamēr IZPILDĪTĀJS nav iesniedzis VID attiecīgu Līguma prasībām atbilstošu galvojumu.
4.40. VID ir pienākums atteikties pieņemt Līguma 4.39.apakšpunktā minēto galvojumu, ja konstatējams vismaz viens no šādiem apstākļiem:
4.40.1. galvojuma dokumentā ir noteikts nodrošinātā prasījuma cesijas vai galvojuma izlietošanas tiesību aizliegums;
4.40.2. galvojums var tikt izlietots, tikai ceļot prasību tiesā vai šķīrējtiesā;
4.40.3. galvojuma dokumenta noteikumi ierobežo, apgrūtina vai novilcina VID iespēju izlietot tajā paredzēto nodrošinājumu vai galvojuma izlietošana ir saistīta ar nepamatoti īsu termiņu vai citiem VID ierobežojošiem noteikumiem;
4.40.4. galvojuma dokuments paredz galvojuma devēja tiesības atkāpties no galvojuma dokumenta bez VID piekrišanas (vienpusēji atcelt galvojuma dokumentu);
4.40.5. galvojums vai galvojuma dokuments neatbilst Līgumam;
4.40.6. galvojuma dokumentam vai tajā paredzētajam galvojumam ir piemērojams ārvalsts likums;
4.40.7. VID ir cits pamatots iemesls atteikties pieņemt galvojumu.
4.41. Nepieciešamības gadījumā VID ir tiesības piešķirt IZPILDĪTĀJA speciālistiem piekļuves tiesības VID informācijas sistēmu testa videi. Šādā gadījumā IZPILDĪTĀJS iesniedz VID attiecīgā speciālista personīgo apliecinājumu, ka tas piekrīt fizisko personu datu apstrādei ar mērķi, lai VID pārliecinātos par personas nevainojamu reputāciju.
4.42. [bookmark: _Hlk87864708]IZPILDĪTĀJS bez papildu maksas Līguma darbības laikā izstrādā un uztur aktuālu elektronisko bibliotēku, kurā Līguma darbības laikā uzkrāj informāciju, piemēram, sanāksmju protokolus, plānus kas saistīti ar Līguma izpildi un Lietotnes izstrādes, uzturēšanas un Lietotnes darbības nodrošināšanu.
4.43. IZPILDĪTĀJS 30 (trīsdesmit) dienu laikā pēc Līguma termiņa beigām vai pēc Līguma izbeigšanas nodod VID pilnvarotai personai Līguma darbības laikā izveidoto bibliotēku, ievietojot to VID pilnvarotās personas, kas norādīta Līguma 4.16.apakšpunktā, norādītajā serverī, mākoņkrātuvē vai kādā citā datu uzglabāšanas sistēmā.
5. Gabaldarba pasūtījumu izpildes kārtība
5.1. [bookmark: _Hlk154004084]Vienošanās protokolā, kas tiek noslēgts gabaldarba pasūtījuma izpildei, bez Līguma 4.3.apakšpunktā minētās informācijas Puses saskaņo izpildāmo maksimālo darbu apjomu cilvēkdienās, līgumcenu, Nodevuma iesniegšanas termiņu (datums, kurā Nodevums uzskatāms par izpildītu saskaņā ar Līguma 0.3.0.pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” 8.6.apakšpunktā noteikto), izpildes secību, kā arī tehniskās un citas prasības.
5.2. Ja pasūtījuma izpildes gaitā VID pieprasa veikt sākotnēji neparedzētu darbu vai izdarīt izmaiņas parakstītā vienošanās protokolā, vai arī rodas nepieciešamība precizēt atsevišķas pasūtījuma izpildes prasības, kā rezultātā ir jāmaina esošā vienošanās protokola nosacījumi, tad precizējumi tiek fiksēti jaunā, abpusēji parakstītā vienošanās protokolā, kas tiek uzskatīts par Līguma neatņemamu sastāvdaļu.
5.3. [bookmark: _Hlk154004144]Pēc attiecīgo darbu pabeigšanas IZPILDĪTĀJS vienošanās protokolā paredzētos Nodevumus iesniedz VID vienā no Līguma 0.3.0.pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” 7.1. vai 7.5.apakšpunktā noteiktiem veidiem.
6. Nostrādātā laika pasūtījumu izpildes kārtība
6.1. Vienošanās protokolā, kas tiek noslēgts nostrādātā laika darbu pasūtījuma izpildei, bez Līguma 4.3.apakšpunktā minētās informācijas, Puses saskaņo izpildāmo darbu veidus, uzdevumus. Ja tas ir iespējams, vienojas par maksimālo darbu paketes apjomu un izmaksām, kā arī citām prasībām. Noslēdzot vienošanās protokolu, kura ietvaros darbi tiek veikti saskaņā ar nostrādātā laika pasūtījumu izpildes kārtību, tajā var nenorādīt Nodevumus un laika periodu, kurā būs spēkā šāds pasūtījums. 
6.2. Ja konkrētās darbu paketes vienošanās protokolā nav noteikts citādi, var būt divu veidu nostrādātā laika pasūtījumu darbi:
6.2.1. izmaiņu pieprasījumu realizēšana;
6.2.2. operatīvu un/vai regulāru programmatūras ieviešanas, uzturēšanas darbu veikšana, vai citu darbu veikšana, kas atbilst Līguma 2.2.apakšpunkta noteikumiem.
6.3. [bookmark: _Hlk154004184] Pēc attiecīgo darbu pabeigšanas IZPILDĪTĀJS atbilstoši iepriekš saskaņotajām prasībām izstrādātos Nodevumus iesniedz VID vienā no Līguma 0.3.0.pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” 7.1. vai 7.5.apakšpunktā noteiktajiem veidiem.
7. Iteratīvo darbu pasūtījumu izpildes kārtība
7.1. [bookmark: _Hlk154004211]Vienošanās protokolā, kas tiek noslēgts iteratīvā darba pasūtījuma izpildei, Puses vienojas par sagaidāmo rezultātu, maksimālo darbu apjomu cilvēkdienās, Nodevuma iesniegšanas termiņu (datums, kurā Nodevums uzskatāms par izpildītu saskaņā ar Līguma 0.3.0.pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” 8.6.apakšpunktā noteikto), samaksas nosacījumiem, kā arī citām prasībām. 
7.2. Ja ir nepieciešams, iteratīvā darba pasūtījuma izpildes uzraudzīšanai VID 10 (desmit) darba dienu laikā pēc attiecīgā vienošanās protokola parakstīšanas dienas izveido darba grupu (uzraudzības komiteju) attiecīgā vienošanās protokola izpildes rezultātu pārvaldībai.
7.3. 20 (divdesmit) darba dienu laikā no Līguma 7.1.apakšpunktā noteiktā vienošanās protokola spēkā stāšanās dienas VID izveidotā darba grupa, kuras sastāvā ir arī IZPILDĪTĀJA pārstāvis, vai Lietotnes SVP izstrādā darba plānu, kurā tiek noteikti attiecīgie uzdevumi (turpmāk arī kā posmi), to iesniegšanas termiņi, Nodevuma iesniegšanas termiņš atbilstoši Līguma 7.1.apakšpunktā noteiktajam vienošanās protokolam, par uzdevuma realizēšanu atbildīgie, uzdevumu izpildes secība/kārtība un cita nepieciešamā informācija. Puses pilnvaro parakstīt darba plānu Līguma 4.17.apakšpunktā noteiktās personas. Darba plāns ir sastādāms 2 (divos) eksemplāros, izsniedzams katrai Pusei pa vienam eksemplāram un ir attiecīgā vienošanās protokola neatņemama sastāvdaļa. Puses vienojas, ka darba plāns var tikt sagatavots arī elektroniski un tikt parakstīts ar drošu elektronisko parakstu.
7.4. Ja iteratīvā darba pasūtījuma izpildes gaitā nepieciešams izdarīt izmaiņas parakstītajā vienošanās protokolā, vai arī rodas nepieciešamība precizēt atsevišķas pasūtījuma izpildes prasības, kā rezultātā ir jāmaina esošā vienošanās protokola nosacījumi, tad precizējumi tiek fiksēti jaunā, abpusēji parakstītā vienošanās protokolā, kas tiek uzskatīts par Līguma neatņemamu sastāvdaļu.
7.5. Ja Līguma 7.3.apakšpunktā minētā darba plāna izpildes gaitā VID pieprasa veikt darba plānā sākotnēji neparedzētus uzdevumus, vai Pusēm rodas nepieciešamība precizēt kādu no uzdevumiem, un, ja šie grozījumi ir pamatoti (saistīti ar attiecīgā vienošanās protokolā minētā mērķa sasniegšanu), un to rezultātā netiek mainīts attiecīgajā vienošanās protokolā noteiktais maksimālais darbu apjoms, tad Lietotnes SVP vai darba grupa veic grozījumus darba plānā. Darba plāna grozījumus noformē un paraksta atbilstoši Līguma 7.3.apakšpunktam. 
7.6. [bookmark: _Hlk154004245]Pēc katra vienošanās protokolā un darba plānā noteiktā uzdevuma pabeigšanas (t.sk. arī pēc konstatēto kļūdu novēršanas akcepttestēšanas laikā saskaņā ar Līguma 0.3.0.pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” 11.1.apakšpunktu) IZPILDĪTĀJS vienošanās protokolā un darba plānā paredzētos Nodevumus iesniedz VID vienā no Līguma 0.3.0.pielikuma 7.1.apakšpunktā un 7.5.apakšpunktā noteiktiem veidiem.   
8. Līguma summa un norēķinu kārtība
8.1. [bookmark: _Hlk109036824]Līguma kopējā summa ir 1 624 462,81 EUR (viens miljons seši simti divdesmit četri tūkstoši četri simti sešdesmit divi euro un 81 cents) bez PVN. PVN tiek aprēķināts un maksāts papildus saskaņā ar spēkā esošo nodokļa likmi. Līguma ietvaros veikto darbu apmaksai var tikt izmantoti ārvalstu finanšu instrumenti. 
8.2. [bookmark: _Hlk154004717]Nosakot IZPILDĪTĀJA sniegto pakalpojumu cenu, aprēķiniem tiek izmantota Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cenas” noteiktā 1.kārtas - jaunas Lietotnes struktūras, dizaina, lietotāja autentifikācijas un citu lietotnes darbībai obligāto pamatfunkcionalitāšu izstrādes cena, IZPILDĪTĀJA vienas cilvēkdienas cena Lietotnes uzturēšanas un pilnveidošanas pakalpojumiem un OCR mākoņpakalpojuma risinājuma cena. IZPILDĪTĀJA speciālistu patērētais laiks darbu veikšanai Līguma ietvaros tiek uzskaitīts cilvēkdienās, kur 1 (vienā) cilvēkdienā ir 8 (astoņas) darba stundas (1 (vienā) cilvēkstundā ir 1 (viena) darba stunda). 
8.3. [bookmark: _Hlk53741329][bookmark: _Hlk53741430][bookmark: _Hlk53741457]Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cena” norādītās cenas ietver visas izmaksas, kas saistītas ar Lietotnes izstrādi, ieviešanu, uzturēšanu, jaunināšanu, pilnveidošanu, OCR mākoņpakalpojuma nodrošināšanu t.sk. citu atbalsta pakalpojumu nodrošināšanu, garantijas nodrošināšanu, ar programmatūras testēšanas vides un testēšanas datubāzes izveidošanu pie IZPILDĪTĀJA, instalācijas pakotņu sagatavošanu, dokumentācijas sagatavošanu, muitas maksājumiem, garantijām, neparedzētiem izdevumiem, nodokļiem (izņemot PVN) un nodevām, nepieciešamo atļauju saņemšanu no trešajām personām u.c. maksājumus, kas nepieciešami Līguma savlaicīgai, pilnīgai un kvalitatīvai izpildei.
8.4. Norēķinus VID veic 30 (trīsdesmit) kalendāro dienu laikā pēc nodošanas – pieņemšanas akta abpusējas parakstīšanas un IZPILDĪTĀJA rēķina saņemšanas dienas, maksājumu pārskaitot uz IZPILDĪTĀJA norēķinu kontu bankā, izņemot gadījumu, ja darbi tiek apmaksāti, izmantojot ārvalstu finanšu instrumentus, un izņemot Līguma 8.6.apakšpunktā noteikto gadījumu.
8.5. Gadījumā, ja darbi tiek apmaksāti, izmantojot ārvalstu finanšu instrumentus, tad VID norēķinus veic šādā kārtībā:
8.5.1. 80 % (astoņdesmit procentu) apmērā no attiecīgā vienošanās protokolā noteiktās līgumcenas veic 30 (trīsdesmit) kalendāro dienu laikā pēc nodošanas – pieņemšanas akta abpusējas parakstīšanas, atbilstoša galvojuma iesniegšanas un IZPILDĪTĀJA rēķina saņemšanas dienas, maksājumu pārskaitot uz IZPILDĪTĀJA norēķinu kontu bankā;
8.5.2. 20 % (divdesmit procentu) apmērā no attiecīgā vienošanās protokolā noteiktās līgumcenas veic 30 (trīsdesmit) kalendāro dienu laikā pēc attiecīgā Nodevuma izmantošanas (darbināšanas) uzsākšanas produkcijas vidē, par ko Līguma 4.16.apakšpunktā minētā VID pilnvarotā persona 5 (piecu) darba dienu laikā, nosūtot e-pasta vēstuli, informē Līguma 4.16.apakšpunktā minēto IZPILDĪTĀJA pilnvaroto personu. 
8.6. IZPILDĪTĀJS katru mēnesi izraksta rēķinu par iepriekšējā mēnesī faktiski nodrošināto Līguma 0.10.0.pielikuma vienošanās protokola “Tehniskā specifikācija un IZPILDĪTĀJA tehniskais piedāvājums” (18) punktā “Teksta atpazīšanas mākoņpakalpojumu risinājums” noteikto OCR mākoņpakalpojuma risinājumu un rēķinam pievieno OCR mākoņpakalpojuma sniedzēja apliecinājumu par sniegto OCR mākoņpakalpojuma servisa izmantošanas apjomu. Norēķinus VID veic 30 (trīsdesmit) kalendāro dienu laikā pēc rēķina un  apliecinājuma saņemšanas, maksājumu pārskaitot uz IZPILDĪTĀJA norēķinu kontu bankā.
8.7. IZPILDĪTĀJS izraksta rēķinu par summu, kas atbilst 100 % (vienam simtam procentu) no attiecīgajā nodošanas – pieņemšanas aktā norādītās summas. IZPILDĪTĀJS sagatavo strukturētu elektronisko rēķinu (e-rēķins) atbilstoši normatīvo aktu prasībām un nosūta to VID uz eAdresi: EINVOICE_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi.  
8.8. Ja piemēroto sankciju dēļ VID nav tiesības veikt samaksu IZPILDĪTĀJAM par faktiski sniegto pakalpojumu apjomu, VID atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 16.18.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
8.9. VID nav pienākums izlietot visu Līguma 8.1.apakšpunktā minēto Līguma kopējo summu.
9. Garantija
9.1. IZPILDĪTĀJS veiktajiem gabaldarbiem, iteratīviem darbiem, pilnveidošanas un uzturēšanas darbiem nodrošina garantiju atbilstoši Līguma 0.10.0.pielikuma vienošanās protokolā “Tehniskā specifikācija un IZPILDĪTĀJA tehniskais piedāvājums” noteiktajām prasībām 24 (divdesmit četru) mēnešu laikā, skaitot no datuma, kad abpusēji parakstīts attiecīgais Nodevuma nodošanas – pieņemšanas akts. Garantija attiecas uz Valsts ieņēmumu dienestam piegādāto Lietotnes versiju kā kopumu, kas satur attiecīgos Nodevumus. 
9.2. Garantijas un uzturēšanas ietvaros veicamā kļūdu novēršanas kārtība pakļaujas Līguma 0.1.0.pielikuma vienošanās protokola “Sadarbības kārtība” noteikumiem.
10. Nodevumi
10.1. Valsts ieņēmumu dienests var pasūtīt un IZPILDĪTĀJS apņemas izpildīt Lietotnes izstrādei un pilnveidošanai nepieciešamos darbus – veikt pilnu izstrādes ciklu: prasību analīze un specificēšana, projektēšana, kodēšana, integrēšana, testēšana, ieviešana un pēc tam garantijas nodrošināšana un uzturēšana. Tas nozīmē, ka Līguma ietvaros var tikt radīti šādi Nodevumi, to atjauninājumi vai nākamās versijas:
10.1.1. Lietotnes dokumentācija, kas ietver darbināšanas koncepcijas aprakstus, programmatūras prasību specifikācijas, programmatūras projektējuma aprakstus, lietotāju dokumentāciju, administrēšanas dokumentāciju, algoritmu aprakstus, testpiemēru aprakstus, testēšanas scenārijus u.c. 
10.1.2. lietojumprogrammas un to moduļi, funkcijas, procedūras, vadības un komandfaili, programmatūras pirmkodi un izpildkodi, instalēšanas programmas, kā arī citas komponentes;
10.1.3. problēmu risinājumu apraksti un sniegto konsultāciju (izmantojot elektronisko pastu u.c.) apraksti.
10.2. Programmatūras Nodevumā iekļautajiem programmatūras pirmkodiem ir jābūt skaidri un precīzi dokumentētiem, t.sk. programmatūras kodam jāsatur komentāri latviešu valodā, kas ir viegli saprotami atbilstošas kvalifikācijas speciālistiem bez pirmkoda autora palīdzības, un tiem jāatbilst Līguma 0.5.0.pielikumā norādītajiem programmatūras izstrādes standartiem. Programmatūras pirmkodā komentāru veidā ir jābūt norādītai vismaz šādai informācijai:
10.2.1. funkcijas atribūtu apraksts, t.sk. tās uzdevumu, parametru, paredzamo kļūdu, iespējamo rezultātu uzskaitījums un detalizējums (metožu līmenī);
10.2.2. veiktie labojumi, to autori un labošanas datumi (klašu līmenī);
10.2.3. konkrētā faila autors, izveidošanas datums (klašu līmenī).
10.3. Visi IZPILDĪTĀJA Nodevumi tiek noformēti latviešu valodā un atbilstoši Līguma 0.5.0.pielikumā norādīto Latvijas valsts un starptautisko standartu prasībām.
10.4. Nodevumi nedrīkst negatīvi ietekmēt jau esošo Lietotnes veiktspēju un drošību, t.sk. IZPILDĪTĀJAM ir jānodrošina Lietotnes drošības prasības, kas ir noteiktas Līguma 0.7.0.pielikuma vienošanās protokolā “Drošības prasības Lietotnes izstrādei, uzturēšanai un pilnveidošanai” un veiktspējas prasības, kas ir noteiktas Līguma 0.10.0.pielikuma vienošanās protokolā “Tehniskā specifikācija un IZPILDĪTĀJA tehniskais piedāvājums”.  
10.5. Izstrādātājam nepieciešams nodrošināt Lietotnes stabilu darbību, ar minimāliem Lietotnes darbības pārtraukumiem, kas ir saistīti ar versiju atjaunošanu vai tehniskajiem darbiem. Lietotnes Nodevumi nedrīkst negatīvi ietekmēt jau esošo funkcionalitāšu veiktspēju un drošību. IZPILDĪTĀJA darbības vai bezdarbības dēļ Lietotnes darbības pārtraukumi kopumā nedrīkst pārsniegt 24 (divdesmit četras) stundas 12 (divpadsmit) mēnešu periodā, izņemot gadījumus, kad ir tehnoloģiski ierobežojumi. Darbības pārtraukumu laikā ieskaita plānotās un neplānotās nepieejamības, bet neieskaita gadījumus, kad darbības pārtraukums ir noticis no IZPILDĪTĀJA neatkarīgu iemeslu dēļ.
10.6. Lietotnes programmatūras Nodevumiem ir jābūt kvalitatīvi notestētiem IZPILDĪTĀJA pusē. 
10.7. IZPILDĪTĀJS apņemas pēc VID pieprasījuma nodrošināt VID piekļuvi IZPILDĪTĀJA infrastruktūrai (izstrādes videi), lai nepieciešamības gadījumā VID varētu iepazīties ar IZPILDĪTĀJA paveikto darbu apjomu un Līgumā noteikto kvalitātes prasību ievērošanu, kā arī veiktu Nodevumu apskates pirms to saņemšanas.
10.8. Lietotnes izstrādes, pilnveidošanas un uzturēšanas laikā Līguma 4.16. un 4.17.apakšpunktā noteiktās VID pilnvarotās personas ir tiesīgas prasīt IZPILDĪTĀJAM jebkādu informāciju saistībā ar Lietotnes izstrādes, pilnveidošanas un uzturēšanas kvalitātes nodrošināšanu bez papildu maksas.
10.9. Visām Lietotnes izmaiņām ir jābūt dokumentētām, ar to, atkarībā no situācijas, saprotot:
10.9.1. visas Pušu savstarpēji saskaņotā vienošanās protokolā paredzētā Nodevuma sastāvā iekļautās dokumentācijas aktualizēšanu un iesniegšanu VID;
10.9.2. visas IZPILDĪTĀJA rīcībā esošās ar izmaiņu saistītās dokumentācijas aktualizēšanu un glabāšanu IZPILDĪTĀJA Lietotnes repozitorijā gadījumos, kad kopā ar izmaiņu izvērstas dokumentācijas piegāde nav paredzēta;
10.9.3. visas izmaiņas tiek dokumentētas komentāra formā modificētajā vai papildinātajā programmatūras kodā.
10.10. Veicot izmaiņas Lietotnē, IZPILDĪTĀJAM jāidentificē izmaiņu ietekme uz citām saistītajām informācijas sistēmām.
10.11. Gadījumā, ja iesniegtais programmatūras Nodevums nedarbojas kvalitatīvi kopā ar IZPILDĪTĀJA iepriekš piegādāto un/vai ar VID saskaņoto Lietotnes darbināšanai nepieciešamās standartprogrammatūras versiju, IZPILDĪTĀJS nodrošina programmatūras Nodevuma labošanu un atkārtotu iesniegšanu VID. Atkārtota programmatūras Nodevuma labošana un iesniegšana tiek veikta garantijas ietvaros.
10.12. [bookmark: _Hlk37841195]Nodevumu pavadvēstulē vai paziņojumā IZPILDĪTĀJAM ir jānorāda Nodevumu saturs.
10.13. IZPILDĪTĀJAM, izstrādājot un piegādājot Lietotnes Nodevumus, ir jāņem vērā Lietotnes darbināšanai nepieciešamās trešo pušu standartprogrammatūras darbības īpatnības tā, lai netiktu pasliktināta Lietotnes pieejamība un/vai veiktspēja.
11. Informācijas neizpaušana un autortiesības
11.1. Par neizpaužamu informāciju Līguma izpratnē Puses uzskata jebkādu informāciju, kas IZPILDĪTĀJAM, tā darbiniekiem vai tā piesaistītajiem speciālistiem kļuvusi zināma saistībā ar Līguma izpildi (turpmāk – Neizpaužama informācija). 
11.2. Par Neizpaužamu informāciju uzskatāma informācija saskaņā ar Līguma 11.1.apakšpunktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
11.3. Līguma ietvaros Neizpaužamu informāciju ir tiesīgs lietot tikai IZPILDĪTĀJS, tā darbinieki vai tā piesaistītie speciālisti, ja vien Līgumā nav noteikts citādāk vai Puses Līguma darbības laikā rakstiski nevienojas citādi. 
11.4. VID bez īpašām atsaucēm un norādēm ir tiesīgs izmantot Neizpaužamu informāciju jebkurā laikā un veidā, pats nosakot, kā to izlietot. 
11.5. Puses ar Neizpaužamas informācijas prettiesisku izpaušanu saprot Neizpaužamas informācijas nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (CD, DVD, zibatmiņās, kā arī citos informācijas datu nesējos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar Neizpaužamu informāciju.
11.6. Neizpaužamas informācijas aizsardzības noteikumi neattiecas uz tādu informāciju:
11.6.1. kas tās iegūšanas laikā vai pēc tam ir kļuvusi likumīgā kārtā publiski pieejama (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā IZPILDĪTĀJA, tā darbinieku vai tā piesaistīto speciālistu rīcības dēļ);
11.6.2. kas bija likumīgā kārtā IZPILDĪTĀJAM, tā darbiniekiem vai tā piesaistītajiem speciālistiem pieejama pirms tās saņemšanas no VID (pierādāms ar rakstiskiem oficiāliem dokumentiem);
11.6.3. kas saskaņā ar Latvijas Republikā spēkā esošajiem normatīvajiem aktiem ir atklāta vai ko valdības, valsts vai pašvaldību iestādes noteikušas par atklātu;
11.6.4. kas, ievērojot Latvijas Republikā spēkā esošo normatīvo aktu prasības, ir jāsniedz valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
11.6.5. kas oficiāli ir publicēta VID interneta mājaslapā, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.
11.7. IZPILDĪTĀJS, tā darbinieki vai tā piesaistītie speciālisti Neizpaužamo informāciju izmanto un pielieto, stingri ievērojot VID darbinieka mutiskos un rakstiskos norādījumus, VID darbinieka tieši norādītu dokumentu prasības, kā arī ārējo normatīvo aktu prasības neizpaužamās informācijas izmantošanas un pielietošanas jomā. Attiecīgie VID iekšējie normatīvie akti tiek izsniegti IZPILDĪTĀJAM pēc tā atbildīgās kontaktpersonas pieprasījuma, kā arī IZPILDĪTĀJS tiek informēts par izmaiņām tam izsniegtajos VID iekšējos normatīvajos aktos.
11.8. IZPILDĪTĀJS, tā darbinieki vai tā piesaistītie speciālisti Neizpaužamo informāciju uzglabā tādā drošā vietā un veidā, lai pilnībā izslēgtu iespēju nepiederošām personām piekļūt Neizpaužamajai informācijai. IZPILDĪTĀJAM, tā darbiniekiem vai tā piesaistītiem speciālistiem jāizmanto visi iespējamie aizsardzības līdzekļi, lai droši uzglabātu Neizpaužamo informāciju. Ja IZPILDĪTĀJA, tā darbinieku vai tā piesaistīto speciālistu rīcībā nav pietiekami droši Neizpaužamās informācijas aizsardzības līdzekļi, tam ir pienākums nekavējoties par to informēt VID, lai vienotos par tālāko rīcību, t.sk. tehniskajiem un organizatoriskajiem pasākumiem informācijas aizsardzības jomā.
11.9. IZPILDĪTĀJS ir atbildīgs par to, lai nekavējoties, pēc iespējas saprātīgi īsākā laikā, tas paziņotu VID par katru gadījumu, kad IZPILDĪTĀJA, tā darbinieku vai piesaistīto speciālistu rīcībā esošā Neizpaužamā informācija ir nozaudēta (neatkarīgi no nozaudēšanas iemesliem), prettiesiski nonākusi trešo personu rīcībā, notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un neatļauta nodošana citām personām, vai notikušas cita veida prettiesiskas vai pretlikumīgas darbības ar Neizpaužamo informāciju, kā arī, ja iestājušies Līguma 15.punktā norādītie nepārvaramas varas apstākļi. IZPILDĪTĀJA pienākums ir visiem iespējamiem līdzekļiem censties novērst un/vai mazināt apdraudējumu Neizpaužamajai informācijai un šī apdraudējuma rezultātā radušās nevēlamās sekas.  
11.10. IZPILDĪTĀJS nodrošina, ka pēc VID vai tā attiecīgi pilnvarotu darbinieku pirmā rakstiskā pieprasījuma nekavējoties tiek iznīcināta rakstiskā, elektroniskā vai jebkāda veida datu nesējos esošā Neizpaužamā informācija (pēc VID vai tā attiecīgi pilnvarotu darbinieku norādījumiem – visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi VID vai tā attiecīgi pilnvarotu darbinieku norādījumi attiecībā uz Neizpaužamo informāciju, ja vien tie nav pretrunā ar Latvijas Republikas normatīvo aktu prasībām vai Līguma noteikumiem. 
11.11. IZPILDĪTĀJS pēc Neizpaužamās informācijas saņemšanas uzņemas pilnu atbildību par to, lai jebkurā brīdī, kamēr IZPILDĪTĀJA, tā darbinieku vai tā piesaistīto speciālistu rīcībā un atbildībā ir nodota Neizpaužama informācija, tas spētu sniegt VID informāciju par Neizpaužamās informācijas glabāšanas vietu un glabāšanas apstākļiem, kā arī pēc VID pirmā rakstiskā pieprasījuma spētu nekavējoties uzrādīt Neizpaužamo informāciju tās atrašanās un glabāšanas vietā. IZPILDĪTĀJAM, tā darbiniekiem un tā piesaistītajiem speciālistiem jāņem vērā Līguma 11.7.apakšpunktā minētie VID norādījumi un ieteikumi attiecībā par Neizpaužamās informācijas aizsardzības tehniskajiem un organizatoriskajiem pasākumiem, tās glabāšanas vietu un apstākļiem.
11.12. Ierobežotas pieejamības informācijas, t.i., Informācijas atklātības likuma 5.panta otrajā daļā minētās informācijas, sūtīšana starp Pusēm, ja izmanto publiskus tīklus, notiek šifrētā veidā, Līguma 4.16.apakšpunktā noteiktajām Pušu pilnvarotajām personām iepriekš vienojoties par šifrēšanas metodi.
11.13. IZPILDĪTĀJS ir pilnā mērā atbildīgs par viņa rīcībā nodoto Neizpaužamo informāciju un apņemas segt VID visus nodarītos zaudējumus, kas radušies IZPILDĪTĀJA, tā darbinieku vai tā piesaistīto speciālistu prettiesiskas rīcības (darbības vai bezdarbības) rezultātā, kam par iemeslu ir rupja neuzmanība vai ļauns nolūks.
11.14. Ja VID Līguma darbības laikā vēlēsies paplašināt Neizpaužamās informācijas lietotāju loku IZPILDĪTĀJA pusē, par to Puses vienosies atsevišķi, noslēdzot abpusēju rakstisku vienošanos, ar kuru tiks iepazīstinātas personas, kurām tiks piešķirta iespēja piekļūt Neizpaužamajai informācijai.
11.15. IZPILDĪTĀJS pilnībā nodod Valsts ieņēmumu dienestam visas Autortiesību likuma 15.panta pirmajā, otrajā un trešajā daļā noteiktās autoru mantiskās izņēmuma tiesības uz visiem Līguma izpildes rezultātā radītajiem un VID nodotajiem, un VID pilnā apmērā apmaksātajiem autortiesību objektiem, t.sk. izgatavotajiem un VID nodotajiem materiāliem.
11.16. IZPILDĪTĀJS apņemas nodrošināt, ka visu Līguma izpildes rezultātā radīto un VID nodoto, un VID pilnā apmērā apmaksāto autortiesību objektu autori neizmantos Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz vārda norādīšanu (14.panta pirmās daļas 4.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts). 
11.17. IZPILDĪTĀJAM savos iesniedzamajos darbu Nodevumos ir aizliegts iekļaut jebkādas norādes, kas satur ierobežojumus VID pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar saņemtajiem Nodevumiem vai to daļām. IZPILDĪTĀJS nedrīkst nekādos gadījumos pieprasīt, lai VID, jebkādi izmantojot Nodevumus, obligāti publicē atsauces uz IZPILDĪTĀJU. Šajā punktā raksturotās norādes Nodevumos, rīkojoties ar tiem vai jebkādām to daļām, VID neņem vērā. 
11.18. IZPILDĪTĀJS atzīst, ka Lietotnes darbināšanas rezultātā radīto elektronisko datubāzu veidotājs ir Valsts ieņēmumu dienests (saskaņā ar Autortiesību likuma IX nodaļu).
11.19. Ja vienošanās protokola izpilde vai Nodevums ir saistīts ar trešo personu autortiesību izmantošanu, IZPILDĪTĀJS apliecina, ka tas nodrošinās visu nepieciešamo licenču saņemšanu, kas var būt nepieciešamas attiecīgā Nodevuma lietošanai. Šādā gadījumā attiecīgajā vienošanās protokolā paredz kārtību, kā VID pārliecinās par IZPILDĪTĀJA apliecinājuma patiesumu.
11.20. IZPILDĪTĀJA vainas dēļ radīto trešo personu autortiesību aizskārumu gadījumā IZPILDĪTĀJAM ir pienākums:
11.20.1. bez maksas nekavējoties novērst jebkādu trešo personu tiesību aizskārumu;
11.20.2. pēc VID pieprasījuma uz sava rēķina aizstāvēt VID, ja trešās personas cēlušas prasījumus par autortiesību aizskārumu;
11.20.3. segt VID izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
11.21. Līguma 11.20.apakšpunktā noteiktais netiek ierobežots ne laikā, ne atbildības apjomā.
12. Pušu mantiskā atbildība
12.1. IZPILDĪTĀJA atbildība:
12.1.1. pasūtījuma izpildes vienošanās protokolā, izņemot Līguma 7.punktā noteiktajā vienošanās protokolā, noteikto darbu (ja darbi sadalīti pa vairākiem etapiem, tad attiecīgā etapa) Nodevuma iesniegšanas termiņa neievērošanas gadījumā VID pieprasa no IZPILDĪTĀJA līgumsodu 0,1 % (vienas desmitās daļas procenta) apmērā no vienošanās protokolā noteikto attiecīgo darbu (etapu) izmaksu summas bez PVN par katru nokavēto darbu Nodevuma iesniegšanas kalendāro dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no kopējās vienošanās protokolā noteikto attiecīgo darbu (etapu) izmaksu summas bez PVN;
12.1.2. ja IZPILDĪTĀJS neievēro kādu Līguma 7.3.apakšpunktā minētajā darba plānā noteikto uzdevumu (posmu) iesniegšanas termiņu un/vai Nodevuma iesniegšanas termiņu, VID pieprasa no IZPILDĪTĀJA līgumsodu 0,1 % (vienas desmitās daļas procenta) apmērā no attiecīgā vienošanās protokola darba plāna attiecīgā uzdevuma izpildes pārskata kopējās izmaksu summas bez PVN par katru nokavēto kalendāro dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no attiecīgā vienošanās protokola darba plāna attiecīgā uzdevuma izpildes pārskata kopējās izmaksu summas bez PVN;
12.1.3. par Līguma 0.1.0.pielikuma vienošanās protokolā “Sadarbības kārtība” 7.4.apakšpunktā noteikto reakcijas laiku uz problēmu pieteikumu neievērošanu VID pieprasa no IZPILDĪTĀJA līgumsodu 10 EUR (desmit euro) apmērā par katru nokavēto VID darba stundu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 2 000 EUR (divus tūkstošus euro); 
12.1.4. par Līguma 11.15. un 11.16.apakšpunktā norādīto prasību neievērošanu VID pieprasa no IZPILDĪTĀJA līgumsodu tā Nodevuma (-u) līgumcenas apmērā bez PVN, attiecībā uz kuru (-iem) ir pārkāptas minēto punktu prasības. Pēc minēto saistību neievērošanas konstatēšanas pirms līgumsoda pieprasīšanas VID ir pienākums brīdināt IZPILDĪTĀJU, kuram 15 (piecpadsmit) dienu laikā pēc minētā brīdinājuma nosūtīšanas ir jānovērš attiecīgais pārkāpums. Ja minētajā termiņā pārkāpums netiek novērsts, VID ir tiesības pieprasīt attiecīgā līgumsoda samaksu; 
12.1.5. par problēmu ar bojājumu svarīguma pakāpi “kritisks gadījums” novēršanas termiņu, kas noteikts saskaņā ar Līguma 0.1.0.pielikuma vienošanās protokola “Sadarbības kārtība” 9.1.1.apakšpunkta nosacījumiem, neievērošanu VID pieprasa no IZPILDĪTĀJA līgumsodu 50 EUR (piecdesmit euro) par katru nokavēto VID darba stundu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 5 000 EUR (piecus tūkstošus euro);
12.1.6. par problēmu ar bojājumu svarīguma pakāpi “steidzams gadījums” novēršanas termiņu, kas noteikts saskaņā ar Līguma 0.1.0.pielikuma vienošanās protokola “Sadarbības kārtība” 9.1.2.apakšpunkta nosacījumiem, VID pieprasa no IZPILDĪTĀJA līgumsodu 30 EUR (trīsdesmit euro) par katru nokavēto VID darba stundu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 3 000 EUR (trīs tūkstošus euro);
12.1.7. par problēmu ar bojājumu svarīguma pakāpi “parasts gadījums” novēršanas termiņu, kas noteikts saskaņā ar Līguma 0.1.0.pielikuma vienošanās protokola “Sadarbības kārtība” 9.1.3.apakšpunkta nosacījumiem, un Līguma 0.3.0.pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” 8.5.2.apakšpunktā noteikto Nodevumu nodošanas-pieņemšanas aktos norādīto problēmu ar bojājumu svarīguma pakāpi “parasts gadījums” novēršanas termiņu neievērošanu VID pieprasa no IZPILDĪTĀJA līgumsodu 20 EUR (divdesmit euro) par katru nokavēto VID darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 2 000 EUR (divus tūkstošus euro);
12.1.8. ja Līguma spēkā esamības laikā tiek konstatēta Lietotnes kļūda, kura var radīt Lietotnes vai jebkuras citas VID vai citas iestādes informācijas sistēmas drošības apdraudējumu (t.sk. bet ne tikai tādu, kas var rasties Līguma 0.7.0.pielikuma vienošanās protokolā “Drošības prasības Lietotnes izstrādei, uzturēšanai, pilnveidošanai un garantijas nodrošināšanai” noteikto prasību neievērošanas rezultātā) un kam par iemeslu ir IZPILDĪTĀJA izstrādāto Lietotnes programmatūras Nodevumu neatbilstība funkcionālajām un nefunkcionālajām (t.sk. drošības) prasībām, VID par katru šādu gadījumu pieprasa no IZPILDĪTĀJA līgumsodu 10 000 EUR (desmit tūkstošu euro) apmērā, kā arī VID ir tiesības nekavējoties atkāpties no Līguma pēc jebkura šāda gadījuma. IZPILDĪTĀJAM nav tiesību celt nekāda veida pretenzijas par šādu atkāpšanos no Līguma. Minētā līgumsoda samaksa neatbrīvo IZPILDĪTĀJU no visu zaudējumu atlīdzināšanas pienākuma un pārējo Līguma saistību izpildes;
12.1.9. par Līguma 10.5.apakšpunktā noteiktā Lietotnes darbības pārtraukumu pieļaujamā stundu skaita pārsniegšanu 12 (divpadsmit) mēnešu periodā VID pieprasa no IZPILDĪTĀJA līgumsodu 1 200 EUR (viens tūkstotis divi simti euro) par katru stundu, kas pārsniedz pieļaujamo pārtraukumu, kas ir 20 EUR (divdesmit euro) par katru pārsniegto minūti. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 6 000 EUR (seši tūkstoši euro). 
12.1.10. ja IZPILDĪTĀJS vai tā speciālisti, vai tā piesaistītie apakšuzņēmēji, vai to personāls pārkāpj Līguma 11.punktā noteiktās informācijas neizpaužamības saistības, tad VID pieprasa no IZPILDĪTĀJA vienreizēju līgumsodu 5 000 EUR (pieci tūkstoši euro) par katru atsevišķu šādu pārkāpuma gadījumu;
12.1.11. [bookmark: _Hlk154007257]par Līguma 0.3.0.pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” 11.1.2., 11.1.4., 12.5. un/vai 12.7.apakšpunktā noteiktā termiņa neievērošanu VID pieprasa no IZPILDĪTĀJA līgumsodu 50 EUR (piecdesmit euro) apmērā par katru nokavēto VID darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no kopējās vienošanās protokolā noteiktās attiecīgās programmatūras un/vai dokumentācijas izstrādes darbu (etapu) izmaksu summas bez PVN;
12.1.12. [bookmark: _Hlk154007343]ja Nodevumu ar argumentētiem iebildumiem VID noraidījis 3 (trīs) reizes (saskaņā ar Līguma 0.3.0. pielikuma vienošanās protokola “Līguma darba rezultātu nodošanas – pieņemšanas kārtība un akcepttestēšanas kārtība” 8.5. vai 12.3., 12.6., 12.9.apakšpunktu ir pieteiktas problēmas, ar kurām VID neakceptē Nodevumu), VID pieprasa no IZPILDĪTĀJA līgumsodu 5 % (piecu procentu) apmērā no konkrētā Nodevuma vērtības bez PVN.  
12.1.13. ja IZPILDĪTĀJS nenodrošina kādas Līguma 0.10.0.pielikuma vienošanās protokola “Tehniskā specifikācija un IZPILDĪTĀJA tehniskais piedāvājums” (21) punktā “Mobilās lietotnes veiktspēja” noteiktās prasības izpildi, ko apliecina VID pasūtīta neatkarīga veiktspējas audita rezultāti, VID pieprasa no IZPILDĪTĀJA līgumsodu 1000 EUR (viens tūkstotis euro) par katru šādu gadījumu. 
12.1.14. par Līguma 0.6.0 pielikumā norādīto speciālistu nenodrošināšanu Līguma izpildē atbilstoši Līguma 4.28.apakšpunkta nosacījumiem VID pieprasa no IZPILDĪTĀJA līgumsodu 1000 EUR (viens tūkstotis euro) par katru atsevišķu šādu pārkāpuma gadījumu. Kā atsevišķs pārkāpuma gadījums tiek uzskatīts viena konkrēta speciālista nepieejamība.
12.1.15. par vienošanās protokola neparakstīšanu vai objektīva pamatojuma neparakstīšanai neiesniegšanu Līguma 4.2.apakšpunktā noteiktā termiņā, VID pieprasa no IZPILDĪTĀJA līgumsodu 300 EUR (trīs simti euro) par katru atsevišķu šādu pārkāpuma gadījumu. Līguma 4.2.apakšpunktā noteiktā termiņa atkārtota neievērošana viena vienošanās protokola ietvaros tiek uzskatīta kā viens pārkāpuma gadījums.
12.1.16. Par Līgumā noteikto nosacījumu pārkāpumu VID IZPILDĪTĀJAM aprēķina līgumsodu un izraksta rēķinu. VID, nosūtot rēķinu par līgumsoda piedziņu, piedāvā IZPILDĪTĀJAM 1 (viena) mēneša laikā sniegt atbildi par savu izvēli – līgumsodu ietvert nākamajā VID maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:
12.1.16.1. 1 (vienā) mēnesī, ja līgumsoda apmērs nepārsniedz 1000 EUR (vienu tūkstoti euro);
12.1.16.2. 3 (trīs) mēnešos, ja līgumsoda apmērs ir no 1001 EUR (viena tūkstoša viena euro), bet nepārsniedz 5000 EUR (piecus tūkstošus euro);
12.1.16.3. 6 (sešos) mēnešos, ja līgumsoda apmērs ir no 5001 EUR (pieci tūkstoši viena euro) un vairāk.
12.1.17. Ja IZPILDĪTĀJS izvēlas līgumsodu dzēst ieskaita veidā, tad IZPILDĪTĀJS, izrakstot nākamos rēķinus, izņemot, ja tiek maksāts no ārvalstu finanšu instrumenta līdzekļiem, rēķinā norāda kopējo summu, ieturēto līgumsoda summu, norādot VID līgumsoda rēķinu un samazina summu apmaksai par ieturētā līgumsoda summu. Ja nākamā VID maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām VID maksājamām summām.
12.1.18. Ja IZPILDĪTĀJS izvēlas līgumsoda samaksu veikt maksājuma veidā un līgumsoda summa pārsniedz 1001 EUR (vienu tūkstoti un vienu euro), tad IZPILDĪTĀJS ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
12.1.19. [bookmark: _Hlk154007471]Gadījumā, ja IZPILDĪTĀJS neveic aprēķinātā līgumsoda samaksu Līguma 12.1.16. apakšpunktā norādītajos termiņos vai līgumsoda samaksa netiek veikta ieskaita veidā, VID aprēķināto līgumsoda summu ietur vienpersoniski ieskaita veidā. 
12.2. VID atbildība:
12.2.1. par Līguma 8.4., 8.5. vai 8.6.apakšpunktā noteiktā maksājuma termiņa nokavējumu IZPILDĪTĀJS pieprasa no VID līgumsodu 0,1 % (vienas desmitās daļas procenta) apmērā no attiecīgās termiņā nesamaksātās summas bez PVN par katru nokavējuma kalendāro dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no kopējās termiņā nesamaksātās summas bez PVN.
12.3. Saskaņā ar Līgumu Pusei aprēķinātie līgumsodi par nepienācīgu izpildi vai neizpildīšanu īstā laikā (termiņā) kopumā nedrīkst pārsniegt 10 % (desmit procentus) no Līguma 8.1.apakšpunktā noteiktās Līguma kopējās summas.
12.4. Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendārajā dienā/stundā pēc Līgumā noteiktās saistības izpildes termiņa un ietver dienu/stundu, kurā saistība izpildīta. 
12.5. IZPILDĪTĀJS attiecībā pret VID ir atbildīgs arī par savu apakšuzņēmēju un piesaistīto speciālistu veiktajām darbībām ciktāl tās ietekmē Līguma izpildi no Izpildītāja puses.
12.6. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību vai bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
12.7. IZPILDĪTĀJS saskaņā ar Latvijas Republikas Civillikumu atbild par to Valsts ieņēmumu dienestam nodarīto zaudējumu atlīdzināšanu, kas radušies IZPILDĪTĀJA, tā darbinieku vai piesaistīto speciālistu vai apakšuzņēmēju prettiesiskas rīcības (darbības vai bezdarbības) dēļ, kam par iemeslu ir ļauns nolūks vai rupja neuzmanība.
12.8. Puses neatbild par otras Puses zaudējumiem, kas rodas cēloņsakarībā ar:
12.8.1. Līguma izbeigšanu nepārvaramas varas notikuma dēļ atbilstoši Līguma 15.1.apakšpunktā noteiktajām pazīmēm;
12.8.2. otras Puses darbību vai bezdarbību.
12.9. Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.
13. Līguma spēkā stāšanās kārtība un darbības termiņš
13.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
13.2. VID ir tiesīgs pasūtīt IZPILDĪTĀJAM Lietotnes izstrādes, pilnveidošanas un uzturēšanas darbus (t.sk. pieteikt izmaiņu pieprasījumus un problēmu ziņojumus, kas neiekļaujas garantijas ietvaros) līdz brīdim, kamēr iestājas viens no šādiem nosacījumiem:
13.2.1. ir pagājuši 3 (trīs) gadi no Līguma spēkā stāšanās dienas;
13.2.2. ir izlietota Līguma 8.1.apakšpunktā noteiktā Līguma kopējā summa.
13.3. IZPILDĪTĀJAM ir pienākums informēt VID, tiklīdz VID kopējo pasūtīto darbu izmaksas sasniedz Līguma 8.1.apakšpunktā noteikto Līguma kopējo summu. 
13.4. Garantiju IZPILDĪTĀJS nodrošina saskaņā ar Līguma 9.punkta noteikumiem neatkarīgi no tā, vai ir iestājušies Līguma 13.2.apakšpunktā noteiktie ierobežojumi attiecībā uz jaunu Lietotnes izstrādes, pilnveidošanas un uzturēšanas darbu un jaunu izmaiņu pieprasījumu un problēmu ziņojumu pieteikšanu. Garantijas ietvaros IZPILDĪTĀJS nodrošina problēmu ziņojumos pieteikto problēmu novēršanu saistībā ar attiecīgo Nodevumu līdz attiecīgā Nodevuma garantijas termiņa beigām.
13.5. Līgums ir spēkā līdz Pušu saistību pilnīgai izpildei. 
13.6. IZPILDĪTĀJS var vienpusēji atkāpties no Līguma pirms noteiktā termiņa, rakstiski brīdinot VID vismaz 6 (sešus) mēnešus iepriekš, ja Līgumā nav tieši noteikts citādi. 
13.7. VID ir tiesības vienpusēji atkāpties no Līguma, rakstiski brīdinot IZPILDĪTĀJU vismaz 15 (piecpadsmit) dienas iepriekš šādos gadījumos:
13.7.1. IZPILDĪTĀJS ir būtiski nokavējis Līguma ietvaros noslēgta vienošanās protokola, kas tiek finansēts no ārvalstu finanšu instrumenta, darbu izpildes vai starpizpildes termiņu un termiņa kavējumā nav vainojams VID. Darbu izpildes vai starpizpildes būtisks kavējuma periods tiek noteikts attiecīgajā vienošanās protokolā, kas tiek finansēts no ārvalstu finanšu instrumenta; 
13.7.2. Nodevuma izpildījums neatbilst Līgumam un attiecīgajam vienošanās protokolam, un šī neatbilstība nav vai nevar tikt novērsta vienošanās protokolā noteiktajā darbu izpildes termiņā;
13.7.3. IZPILDĪTĀJS Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
13.7.4. IZPILDĪTĀJS Līguma noslēgšanas vai Līguma izpildes laikā pārkāpis normatīvo aktu attiecībā uz Līguma vai vienošanās protokola slēgšanu vai izpildi;
13.7.5. ir pasludināts IZPILDĪTĀJA maksātnespējas process vai iestājušies citi apstākļi, kas liedz vai liegs IZPILDĪTĀJAM turpināt Līguma izpildi saskaņā ar Līguma noteikumiem vai kas negatīvi ietekmē VID tiesības, kuras izriet no Līguma;
13.7.6. ir zaudējis spēku vai kļuvis nerealizējams Līguma garantijas saistību galvojums (gadījumos, ja Līguma ietvaros ir slēgts vienošanās protokols, kas tiek finansēts no ārvalstu finanšu instrumenta), un tas pēc VID pieprasījuma nav aizstāts ar citu līdzvērtīgu nodrošinājumu ar VID pieņemamiem noteikumiem; 
13.7.7. IZPILDĪTĀJS ir VID nodarījis zaudējumus;
13.7.8. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % (divdesmit piecu procentu) vai lielākā apmērā no kopējās Līguma vai attiecīgā vienošanās protokola summas un minētā korekcija izriet no IZPILDĪTĀJA pieļauta Līguma pārkāpuma;
13.7.9. IZPILDĪTĀJS ir patvaļīgi pārtraucis Līguma izpildi, t.sk., ja IZPILDĪTĀJS nav sasniedzams juridiskajā adresē vai deklarētajā dzīvesvietas adresē;
13.7.10. ārvalstu finanšu instrumenta vadībā iesaistītā iestāde konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota projekta izmaksu korekcija 100 % (viens simts procentu) apmērā;
13.7.11. ārējā normatīvajā aktā noteiktajos gadījumos;
13.7.12. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ VID ir būtiski samazināts vai atcelts ārvalstu finanšu instrumenta finansējums, ko VID plānoja izmantot Līgumā paredzēto maksājuma saistību segšanai;
13.8. VID ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to IZPILDĪTĀJAM:
13.8.1. ja atbilstoši Starptautisko un Latvijas Republikas nacionālo sankciju likumam Līguma 16.18.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
13.8.2. [bookmark: _Hlk103009075]ja uz IZPILDĪTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
13.9. VID var vienpusēji atkāpties no Līguma pirms noteiktā termiņa, rakstiski brīdinot IZPILDĪTĀJU vismaz 6 (sešus) mēnešus iepriekš, ja Līgumā nav tieši noteikts citādi.
13.10. Līguma 13.7.apakšpunktā noteiktajos gadījumos Līgums tiek uzskatīts par izbeigtu, ja IZPILDĪTĀJS 15 (piecpadsmit) dienu laikā pēc attiecīgā paziņojuma nosūtīšanas dienas nav cēlis iebildumus un nav novērsis pārkāpumus, kas ir par pamatu tam, ka VID atkāpjas no Līguma. Šādā gadījumā VID neatlīdzina IZPILDĪTĀJAM zaudējumus un izdevumus saistībā ar Līguma izbeigšanu.
13.11. Katrai no Pusēm ir tiesības vienpusēji atkāpties no Līguma, ja otra Puse nepilda vai nepienācīgi pilda kādu no Līguma būtiskajiem noteikumiem, par to rakstiski un motivēti brīdinot otru Pusi 1 (vienu) mēnesi iepriekš, izņemot Līguma 12.1.8. un 13.13.apakšpunktā noteiktā gadījumā, kad VID ir tiesīgs rakstiski brīdināt un atkāpties no Līguma nekavējoties, un Līguma 13.8., 13.9., 13.10.apakšpunktā noteiktajā gadījumā.
13.12. Pusei, kura nav pildījusi Līguma būtiskos nosacījumus un ir saņēmusi motivētu rakstisku brīdinājumu par vienpusēju atkāpšanos no Līguma, ir pienākums 2 (divu) nedēļu laikā no brīdinājuma saņemšanas dienas novērst brīdinājumā norādītos būtiskos Līguma noteikumu pārkāpumus. Ja būtiskās atkāpes no Līguma noteikumiem šajā apakšpunktā paredzētajā termiņā netiek novērstas, Līgums tiek izbeigts Līguma 13.11.apakšpunktā noteiktajā kārtībā 30. (trīsdesmitajā) dienā pēc brīdinājuma saņemšanas.
13.13. VID nekavējoties vienpusēji atkāpjas no Līguma, ja attiecībā uz jauno IZPILDĪTĀJA patiesā labuma guvēju, par kuru IZPILDĪTĀJS sniedz informāciju VID atbilstoši Līguma 16.16.apakšpunktam, iestājas ierobežojumi saskaņā ar Ministru kabineta noteikumos par minimālajām kiberdrošības prasībām noteikto.
13.14. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka vai citā tirgū, izpildes grūtības un citi līdzīgi apstākļi nevar būt par pamatu, lai kāda no Pusēm atkāptos no Līguma, izņemot Līgumā noteiktos gadījumus.
13.15. Ja Līgums tiek izbeigts pirms termiņa, VID ir pienākums veikt samaksu par IZPILDĪTĀJA faktiski izpildītajiem un no VID puses pieņemtajiem darbiem. 
13.16. Ja kāda no Pusēm izbeidz Līgumu saskaņā ar Līguma 13.6., 13.8. vai 13.13.apakšpunkta nosacījumiem, tad tai nav tiesību pret otru Pusi celt pretenzijas un/vai pieprasīt zaudējumu segšanu saistībā ar Līguma izbeigšanu. 
13.17. Neskatoties uz Līguma izbeigšanu, IZPILDĪTĀJS nodrošina Līgumā norādīto garantijas nosacījumu savlaicīgu un kvalitatīvu izpildi, izņemot Līguma 13.8. vai 13.13.apakšpunktā noteikto gadījumu.
14. Strīdu izšķiršana
14.1. Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā. Nepieciešamības gadījumā Puses var vienoties par neatkarīga eksperta vai mediatora iesaisti atsevišķu ar Līguma izpildi saistītu strīdu risināšanā. Izdevumus par neatkarīga eksperta iesaisti sedz Puse, kurai saskaņā ar piesaistītā eksperta slēdzienu nav taisnība attiecīgajā strīdā, bet izdevumus par mediatora iesaisti vienlīdzīgi sedz abas Puses.
14.2. Strīdi, kurus nav iespējams izšķirt vienošanās ceļā, tiek izšķirti Latvijas Republikas tiesā, piemērojot Latvijas Republikā spēkā esošo normatīvo aktu prasības.
15. Nepārvarama vara (Force majeure)
15.1. [bookmark: _Ref418326704]Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā. 
15.2. Par nepārvaramu varu netiek uzskatīti IZPILDĪTĀJA iekārtu vai materiālu defekti, vai IZPILDĪTĀJA speciālistu nepieejamība, darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
15.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
15.4. Puses tiek atbrīvotas no atbildības saskaņā ar Līguma 15.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 15.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu, saistībā ar tā izpildīšanas neiespējamību.
15.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
16. Citi nosacījumi
16.1. [bookmark: _Hlk190779642]Pušu savstarpējie paziņojumi ir sūtāmi uz Pušu eAdresēm.
16.2. Ja kādai no Pusēm tiek mainīti Līgumā minētie Pušu vai to pilnvaroto personu rekvizīti – tālruņa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajām VID pilnvarotajām personām un to rekvizītiem, izņemot uz Līguma 4.16., 4.17.2. apakšpunktā noteikto IZPILDĪTĀJA pilnvaroto personu un 0.6.0.pielikumā noteikto IZPILDĪTĀJA speciālistu nomaiņas gadījumiem, kas tiek risināti saskaņā ar attiecīgajiem Līguma noteikumiem. Vēstules par šajā apakšpunktā minētās informācijas nomaiņu no VID puses ir tiesīgs parakstīt Valsts ieņēmumu dienesta patstāvīgās struktūrvienības vadītājs vai persona, kura viņu aizvieto.
16.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
16.4. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem.
16.5. IZPILDĪTĀJA piesaistītais Publisko iepirkumu likuma (turpmāk – PIL) 63.panta otrajā daļā minētais apakšuzņēmējs, ir: AS “EMERGN”, vienotais reģ. Nr. 40003275598. Šajā apakšpunktā minētajam apakšuzņēmējam nododamā Līguma izpildes daļa ir 30 000,00 EUR (trīsdesmit tūkstoši euro un 00 centi).
16.6. IZPILDĪTĀJA piesaistītais/-ie apakšuzņēmējs/-i, uz kura/-u iespējām IZPILDĪTĀJS balstījies, lai apliecinātu savu kvalifikāciju ir: šādi apakšuzņēmēji nav piesaistīti.
16.7. IZPILDĪTĀJAM piesaistītie apakšuzņēmēji, izņemot Līguma 16.5. un 16.6.apakšpunktā norādītos apakšuzņēmējus, ir: šādi apakšuzņēmēji nav piesaistīti. 
16.8. IZPILDĪTĀJAM ir pienākums informēt VID par jaunu apakšuzņēmēju piesaisti un to atbilstību Līguma 16.17.apakšpunktā noteiktajām prasībām.
16.9. IZPILDĪTĀJS ir tiesīgs rakstiski saskaņojot ar VID veikt apakšuzņēmēju nomaiņu, kā arī papildus apakšuzņēmēju iesaistīšanu Līguma izpildē saskaņā ar PIL 62.panta noteikumiem.
16.10. Piedāvājot apakšuzņēmēju nomaiņu vai papildus apakšuzņēmēju iesaistīšanu, IZPILDĪTĀJS iesniedz VID apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
16.11. VID nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
16.11.1. IZPILDĪTĀJA piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām un Līguma 16.17.apakšpunktā noteiktajām prasībām (tajā skaitā, ja nav iesniegts Līguma 16.10. apakšpunktā noteiktais apliecinājums);
16.11.2. tiek nomainīts apakšuzņēmējs, uz kura iespējām iepirkuma procedūrā IZPILDĪTĀJS balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā IZPILDĪTĀJS atsaucies, apliecinot savu atbilstību iepirkuma procedūras dokumentos noteiktajām prasībām, vai tas atbilst PIL 42.panta otrajā daļā (izņemot 8. un 9.punktu) minētajiem pretendentu izslēgšanas iemesliem; 
16.11.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta otrajā daļā  (izņemot 8. un 9.punktu) minētajiem pretendentu izslēgšanas iemesliem;
16.11.4. apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
16.12. VID nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
16.13. [bookmark: _Hlk164687088][bookmark: _Hlk164699387]pārbaudot IZPILDĪTĀJA piedāvātā apakšuzņēmēja atbilstību, VID rīkojas atbilstoši Ministru kabineta noteikumiem par minimālajām kiberdrošības prasībām. Atbilstoši MK noteikumu Nr.508 16.punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju VID nosūta pārbaudei Satversmes aizsardzības birojam. Gadījumā, ja par IZPILDĪTĀJA piedāvāto apakšuzņēmēju tiek saņemts negatīvs atzinums no kompetentajām drošības iestādēm vai, ja IZPILDĪTĀJA piedāvātais apakšuzņēmējs neatbilst Ministru kabineta noteikumiem par minimālajām kiberdrošības prasībām, apakšuzņēmēja nomaiņa un jauna apakšuzņēmēja piesaiste netiek saskaņota;
16.14. pārbaudot jaunā apakšuzņēmēja atbilstību, VID piemēro PIL 42.panta noteikumus un izslēgšanas iemeslu pārbaudi veic tajā datumā, kad VID lemj par atļaujas sniegšanu IZPILDĪTĀJAM nomainīt apakšuzņēmēju vai piesaistīt jaunu apakšuzņēmēju;
16.15. VID pieņem lēmumu atļaut vai atteikt IZPILDĪTĀJA apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem. VID vārdā šajā apakšpunktā noteikto lēmumu pieņem Valsts ieņēmumu dienesta Finanšu pārvaldes direktors vai persona, kura viņu aizvieto.
16.16. IZPILDĪTĀJA patiesā labuma guvējs ir Valdis Bergs. IZPILDĪTĀJAM ir pienākums nekavējoties ziņot VID par IZPILDĪTĀJA patiesā labuma guvēja maiņu. Pārbaudot IZPILDĪTĀJA jauno patiesā labuma guvēju, VID rīkojas atbilstoši Ministru kabineta noteikumiem par minimālajām kiberdrošības prasībām.
16.17. IZPILDĪTĀJA speciālisti, pilnvarotās personas, kontaktpersonas un apakšuzņēmēji ir:
16.17.1. [bookmark: _Hlk151973032]atbilstoši Ministru kabineta noteikumiem par minimālajām kiberdrošības prasībām;
16.17.2. [bookmark: _Hlk137019665]tādi, par kuriem VID ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr.508 16.punktā noteiktajam.
16.18. IZPILDĪTĀJS 2 (divu) darba dienu laikā rakstveidā informē VID:
16.18.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja IZPILDĪTĀJA valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZPILDĪTĀJU darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja IZPILDĪTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
16.18.2. ja mainās IZPILDĪTĀJA valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt IZPILDĪTĀJU darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja IZPILDĪTĀJS ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta;
16.18.3. [bookmark: _Hlk139753324]ja uz IZPILDĪTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
16.19. [bookmark: _Hlk37057814]Līgums un tā pielikumi sastādīti latviešu valodā elektroniska dokumenta veidā un parakstīti ar drošu elektronisko parakstu.
16.20. Jebkuri grozījumi un labojumi Līgumā stājas spēkā tikai tad, ja tie noformēti rakstveidā un tos parakstījušas abas Puses, izņemot Līguma 4.26, 4.27., 16.2., 16.5, 16.6., 16.7., 16.16.apakšpunktā noteiktajos gadījumos. 
16.21. [bookmark: _Hlk105403763]Puses var veikt būtiskus vai nebūtiskus grozījumus Līgumā PIL 61.panta trešajā un piektajā daļā norādītajā kārtībā un apmērā. Puses var veikt būtiskus Līguma grozījumus, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas, vai, lai novērstu kļūdas Līgumā, vai, ja šādi grozījumi kopumā uzlabotu Pušu sadarbību un Līguma ietvaros VID saņemto Līgumā noteikto pakalpojumu kvalitāti, ja šādi grozījumi nepieciešami tādu apstākļu dēļ, kurus VID iepriekš nevarēja paredzēt:
16.21.1. precizēt Līgumā noteiktos vispārējos nosacījumus (Līguma 4.punkts);
16.21.2. precizēt gabaldarbu (Līguma 5.punkts), nostrādātā laika darbu (Līguma 6.punkts) un iteratīvo darbu (Līguma 7.punkts) pasūtījumu izpildes kārtību;
16.21.3. [bookmark: _Hlk154008048]ne agrāk kā 1 (vienu) gadu pēc Līguma spēkā stāšanās dienas un ne vēlāk kā 3 (trīs) mēnešu laikā pēc kārtējā Līguma darbības gada beigām, ja Centrālās statistikas pārvaldes publicētās patēriņa cenu izmaiņas 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 % (piecus procentus), pārskatīt Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cenas” norādīto vidējo cilvēkdienas likmi un veikt tās palielināšanu proporcionāli pārsniegumam, nepieciešamības gadījumā secīgi palielinot Līguma kopējo summu (Līguma 8.punkts), lai novērstu Līguma pirmstermiņa izbeigšanas un Līguma pienācīgas neizpildes risku. Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cenas” norādītās vidējās cilvēkdienas likmes palielināšana pieļaujama ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros) un tā neattiecas uz darbu apjomu, par kuru izpildi Puses ir noslēgušas vienošanās protokolus par gabaldarbu un iteratīvo darbu veikšanu, kā arī uz noslēgtā vienošanās protokola ietvaros faktiski pasūtītajiem nostrādātā laika darbiem pirms Pušu vienošanās par cilvēkdienas likmes palielināšanu spēkā stāšanās dienas. Līguma darbības laikā Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cenas” norādīto vidējo cilvēkdienas likmi var palielināt kopumā ne vairāk kā par 10 % (desmit procentus);
16.21.4. ne agrāk kā 1 (vienu) gadu pēc Līguma spēkā stāšanās dienas un ne vēlāk kā 3 (trīs) mēnešu laikā pēc kārtējā Līguma darbības gada beigām, ja Centrālās statistikas pārvaldes publicētās patēriņa cenu izmaiņas 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 % (piecus procentus), pārskatīt Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cenas” norādīto vidējo cilvēkdienas likmi un veikt tās samazināšanu proporcionāli pārsniegumam, nepieciešamības gadījumā secīgi samazinot Līguma kopējo summu (Līguma 8.punkts), lai novērstu Līguma pirmstermiņa izbeigšanas un Līguma pienācīgas neizpildes risku. Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cenas”  norādītās vidējās cilvēkdienas likmes samazināšana pieļaujams ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros) un tas neattiecas uz darbu apjomu, par kuru izpildi Puses ir noslēgušas vienošanās protokolus par gabaldarbu un iteratīvo darbu veikšanu, kā arī uz noslēgtā vienošanās protokola ietvaros faktiski pasūtītajiem nostrādātā laika darbiem pirms Pušu vienošanās par cilvēkdienas likmes samazināšanu spēkā stāšanās dienas. Līguma darbības laikā Līguma 0.4.0.pielikuma vienošanās protokolā “Lietotnes izstrādes, pilnveidošanas un uzturēšanas cenas” norādīto vidējo cilvēkdienas likmi var samazināt kopumā ne vairāk kā par 10 % (desmit procentiem);
16.21.5. ievērojot saistošo normatīvo aktu prasības, precizēt Nodevumu noteikumus (Līguma 10.punkts);
16.21.6. [bookmark: _Hlk154008355]precizēt Līguma 0.1.0.pielikumā noteikto sadarbības kārtību, Līguma 0.3.0.pielikuma vienošanās protokolā “Līguma darba rezultātu nodošanas – pieņemšanas kārtība un akcepttestēšanas kārtība” noteikto darba rezultātu nodošanas – pieņemšanas kārtību un akcepttestēšanas kārtību;
16.21.7. precizēt Līguma 0.3.0.pielikumā “Līguma darba rezultātu nodošanas – pieņemšanas kārtība un akcepttestēšanas kārtība ” noteikto Nodevumu pieņemšanas un akcepttestēšanas kārtību.
16.22. Ja kāds no Līguma punktiem var izrādīties nelikumīgs vai nesaistošs, tas neietekmēs ar Līgumu uzliktās saistības un tiesības kopumā. Līgumam tiek piemērots Latvijas Republikā spēkā esošais normatīvo aktu regulējums.
16.23. Elektronisko dokumentu apmaiņā to sagatavošanai lietojama Microsoft Office programmatūra, ja nav īpašas vajadzības apmainīties ar dokumentiem, kas izstrādāti ar citu lietojumprogrammu palīdzību.

17. Pušu rekvizīti un paraksti
	VID:
Valsts ieņēmumu dienests
Talejas iela 1, Rīga, LV-1978
Vienotais reģ. Nr. 90000069281
PVN maksātāja Nr. LV90000069281
Tālr.: 67120000
E-pasts: vid@vid.gov.lv
eAdrese: aktīva
Norēķinu rekvizīti: 
Valsts kase
Kods: TRELLV22
Konta Nr.: LV26TREL2130056037000
	IZPILDĪTĀJS:
SIA “Mobilly”
Adrese: Dzirnavu iela 91 k-3-20, Rīga
Vienotais reģ. Nr. 40003654405
PVN maksātāja Nr. LV40003654405
Tālr.: 22001859
E-pasts: info@mobilly.lv
eAdrese: aktīva
Norēķinu rekvizīti:
AS “Citadele banka”
Kods: PARXLV22
Konta Nr.: LV02PARX0009726030004

	
ģenerāldirektore Baiba Šmite-Roķe
	
valdes priekšsēdētājs Valdis Bergs

